title: Nate Diaz

text: Diaz palasi neljän välisarjaottelun jälkeen takaisin kevytsarjaan syyskuussa 2011, jolloin hän kohtasi Takanori Gomin "UFC 135" -tapahtumassa. Diaz voitti kamppailun ensimmäisessä erässä käsilukolla, joka palkittiin myös Illan luovutus bonuksella. Joulukuussa 2011 Diaz kohtasi Donald Cerronen "UFC 141" -tapahtumassa, jossa hän voitti kamppailun tuomariäänin. Voitto oli Diazin uran toinen voitto tuomariäänin. Ottelu palkittiin Illan kamppailu bonuksella.


title: Nate Diaz

text: 2012 Diaz jatkoi voittokulkuaan Jim Milleriä vastaan "" -tapahtumassa. Kamppailu oli kevytsarjan ykköshaastajan paikasta ja se päättyi Diazin voittoon giljotiinikuristuksella toisessa erässä.


title: Nate Diaz

text: Voitettuaan Millerin Diaz pääsi ottelemaan UFC:n kevytsarjan mestaruudesta Benson Hendersonia vastaan. Kamppailu käytiin 8. joulukuuta 2012 "" -tapahtumassa. Viisieräinen mestaruuskamppailu päättyi Diazin tappioon tuomariäänin.


title: Nate Diaz

text: Mestaruuskamppailun jälkeen Diaz otteli Josh Thomsonia vastaan huhtikuussa 2013. Hän kärsi ensimmäisen tappionsa teknisellä tyrmäyksellä. Ottelu kesti aina toiseen erään saakka. Marraskuussa Diaz sai vastaansa Gray Maynardin, jolle hän oli hävinnyt hajaäänin kaksikon edellisessä kamppailussa 2010. Tällä kertaa Diaz voitti ottelun tyrmäyksellä ensimmäisessä erässä. Diazin voitto palkittiin myös Illan tyrmäys bonuksella.


title: Nate Diaz

text: 2014 Diaz otteli vain yhden ottelun. Hän sai vastaansa Rafael dos Anjosin, joka oli edellisessä ottelussaan voittanut aiemmin Diazin kohtaaman Benson Hendersonin tyrmäyksellä. Diaz hävisi dos Anjosille tuomariäänin. Seuraavan kerran Diaz otteli joulukuussa 2015, joka jäi kyseisen vuoden ainoaksi otteluksi. Hän kohtasi "" -tapahtumassa Michael Johnsonin, jonka hän voitti tuomariäänin. Ottelu palkittiin Illan kamppailu bonuksella.


title: Nate Diaz

text: Diaz otti vastaan lyhyen ajan sisällä haasteen otella höyhensarjan mestaria Conor McGregoria vastaan. McGregorin oli määrä otella kevytsarjan mestaria Rafael dos Anjosia vastaan UFC 196:ssa, joka jättäytyi ottelusta loukkaantumisen vuoksi. 6. maaliskuuta 2016 käyty välisarjan ottelu päättyi Diazin voittoon kuristuksella. Lisäksi ottelu huomioitiin Illan kamppailu bonuksella. McGregor halusi uusintaottelun heti perään ja sen oli määrä järjestää UFC 200 -tapahtumassa heinäkuussa 2016, mutta McGregorin kieltäydyttyä tekemästä määrättyä lehdistökiertuetta kamppailu siirrettiin elokuulle, UFC 202 -tapahtumaan. Diaz hävisi viisieräisen kamppailun tuomariäänin. Ottelu palkittiin Illan kamppailu bonuksella.


title: Nate Diaz

text: Diaz aloitti kamppailujien parissa harjoittelemalla aluksi 14-vuotiaana brasilialaista jujutsua, josta hän saavutti mustan vyön huhtikuussa 2012 Cesar Gracien myöntämänä. Myöhemmin Diaz alkoi harjoittelemaan myös nyrkkeilyä Richard Perezin opastuksella.


title: Nate Diaz

text: UFC


title: Sinisiepot

text: Sinisiepot ("Cyornis") on sieppojen heimoon kuuluva lintusuku. Suvun lajien määrä vaihtelee eri lähteissä. BirdLife Suomen maailman lintujen luettelon mukaan sukuun kuuluu 25 lajia.


title: I Don’t Dance

text: I Don't Dance on suomalaisen Sunrise Avenue -yhtyeen single, joka julkaistiin vuonna 2011. Kappale on mukana myös vuoden 2011 albumilla "Out of Style".


title: Linja 2 (Toronton metro)

text: Line 2 Bloor–Danforth on Toronton metron toinen linja. Se avattiin 25. helmikuuta 1966, ja sen laajennusosat otettiin käyttöön vuosina 1968 ja 1980. Arkipäivisin linjalla tehdään noin 536 000 matkaa.


title: Linja 2 (Toronton metro)

text: Linjalla 2 on 31 asemaa ja sen pituus on 26,2 kilometriä. Se on pääosin itä–länsisuuntainen ja seuraa Bloor Street Westin, Bloor Street Eastin ja Danforth Avenuen kulkua. Se päättyy idässä Eglinton Avenue Eastin ja Kennedy Roadin risteykseen Scarboroughissa ja lännessä Dundas Street Westin ja Kipling Avenuen risteykseen Etobicokessa. Vilkkaimpia asemia ovat Bloor–Yonge, St. George ja Kennedy. Bloor–Yongen, St. Georgen ja Spadinan asemilta on vaihtoyhteys linjalle 1 ja Kennedyn asemalta linjalle 3.


title: Linja 2 (Toronton metro)

text: Kaupunki suunnittelee korvaavansa tekniikaltaan vanhentuneen linjan 3 jatkamalla linjaa 2 Scarborough Town Centreen saakka. Laajennusosaan kaavaillaan näillä näkymin vain yhtä uutta asemaa, kun alun perin niitä piti tulla kolme.


title: Fucked Up in a Bad Way

text: Fucked Up in a Bad Way on punk rock -yhtye The Heartburnsin esikoisalbumi, joka julkaistiin 13. lokakuuta 2006 levymerkillä Fullhouse Records. Vuonna 2012 Airiston punk-levyt julkaisi albumista 500:n kappaleen vinyylipainoksen vaihtoehtoisella kansikuvalla.


title: Fucked Up in a Bad Way

text: Albumi sai hyvän vastaanoton. Soundin arviossa Ville Pirinen albumin äänimaailman rujoudesta ja tunkkaisuudesta huolimatta kertosäkeissä tarjotaan melodisia koukkuja. Lammaszinen Tuomas Koskisen mukaan albumia ei ole pilattu ylituottamalla, sekä epäilee sen olevan äänitetty yhtyeen treenikämpällä.


title: Voitto Ahonen

text: Voitto Toivo Helmer Ahonen (31. lokakuuta 1942 Lahti – 27. elokuuta 1995 Vantaa) oli suomalainen Yleisradion taloustoimittaja ja historiantutkija. Voitto Ahonen oli yksi esikuvista Kummeli-tv-sarjan Mauno Ahonen-nimiselle toimittajahahmolle.


title: Voitto Ahonen

text: Ahonen kirjoitti ylioppilaaksi Lahden lyseosta 1961, valmistui Helsingin yliopistosta filosofian kandidaatiksi 1968, filosofian maisteriksi 1969, filosofian lisensiaatiksi 1986 ja väitteli filosofian tohtoriksi 1988. Työuransa hän aloitti Sanoma oy:n taloustoimittajana 1968–1971 ja siirtyi Yleisradion toimittajaksi vuosiksi 1971–1995. Vuodesta 1991 lähtien hän toimi Helsingin yliopiston Suomen ja Skandinavian historian dosenttina. Suomen historiallisen seuran tutkijajäseneksi hän pääsi 1990.


title: Matias Varttinen

text: Matias Eetu Asser Varttinen (s. 19. heinäkuuta 1995 Eura) on suomalainen jääkiekkoilija, joka pelaa SM-liigajoukkue Porin Ässissä. Hän on pelipaikaltaan oikea laitahyökkäjä ja laukoo oikealta.


title: Matias Varttinen

text: Varttinen on Panelian Raikkaan kasvatti. Hän juniorina sittemmin Porin Ässiin. Varttinen voitti kauden 2010–2011 päätteeksi C-nuorten SM-pronssia. Kaudella 2012–2013 hän oli Ässien B-nuorten paras pistemies ja maalintekijä tehoilla 27+29=56, joilla Varttinen sijoittui B-nuorten SM-sarjan maalipörssissä seitsemänneksi ja pistepörssissä yhdeksänneksi. Kauden 2013–2014 päätteeksi hän voitti A-nuorten SM-pronssia.


title: Matias Varttinen

text: Kaudella 2015–2016 Varttinen debytoi Ässien SM-liigajoukkueessa, jossa hän pelasi ensimmäisen ottelunsa 2. helmikuuta 2016 Kalevan Palloa vastaan. Varttinen sai ottelussa jääaikaa 6.11 minuuttia. Hän pelasi kauden aikana kolme SM-liigaottelua ilman tehopisteitä. Varttinen oli Ässien A-nuorten paras pistemies ja maalintekijä tehoilla 28+34=62. Hän jakoi A-nuorten SM-liigan maalipörssin neljännen sijan neljän muun pelaajan kanssa ja sijoittui pistepörssissä viidenneksi. Varttinen ylsi myös kolmella osumallaan sarjan alivoimamaalipörssin voittoon Jokereiden Aleksi Ainalin kanssa. Hänet valittiin A-nuorten SM-liigan joulukuun 2015 kuukauden pelaajaksi. Hänet valittiin runkosarjan päätteeksi A-nuorten SM-liigan toiseen tähdistökentälliseen.


title: Matias Varttinen

text: Huhtikuussa 2016 Varttinen liittyi try-outille Ässien SM-liigajoukkueeseen tultuaan yli-ikäiseksi seuran A-nuorissa. Hän sai elokuussa kauden 2016–2017 kattavan sopimuksen. Varttinen teki liigauransa avausmaalin 15. lokakuuta 2016 JYPiä vastaan. Kaikkiaan hän teki tulokaskautensa 2016–2017 aikana 49 runkosarjaottelussa tehot 7+6=13 ja kolmessa playoff-ottelussa yhden syöttöpisteen. Ässien SM-liigakauden päätyttyä Varttinen vahvisti seuran A-nuoria, joissa hän voitti kauden päätteeksi SM-hopeaa. Joulukuussa 2016 Varttinen teki kaksivuotisen jatkosopimuksen Ässien kanssa.


title: Matias Varttinen

text: Kaudella 2017–2018 Varttinen pelasi loukkaantumisten vuoksi runkosarjassa vain 34 ottelua.


title: Matias Varttinen

text: Varttisen pikkuveli Aleksi pelaa Matiaksen joukkuetoverina Ässien SM-liigajoukkueessa.


title: Sinileppälinnut

text: Sinileppälinnut ("Myiomela") on sieppojen heimoon kuuluva lintusuku. Suvun lajien määrä vaihtelee eri lähteissä. BirdLife Suomen maailman lintujen luettelon mukaan sukuun kuuluu 2 lajia.


title: Eetu Nousiainen

text: Eetu Nousiainen (s. 29. huhtikuuta 1997 Kuopio) on suomalainen mäkihyppääjä. Hän edustaa Puijon Hiihtoseuraa.


title: Eetu Nousiainen

text: Nousiainen kilpaili maailmancupissa ensimmäisen kerran Trondheimissa maaliskuussa 2017 sijoittuen 49:nneksi. Ensimmäiset maailmancupin pisteensä hän saavutti oltuaan 25:s Titisee-Neustadtissa joulukuussa 2017. Continental Cupissa hän on sijoittunut parhaimmillaan viidenneksi Garmisch-Partenkirchenissa tammikuussa 2017 ja kesä-GP-kilpailussa 20:nneksi Tšaikovskissa syyskuussa 2017.


title: Eetu Nousiainen

text: Nousiainen voitti alle 18-vuotiaiden Suomen mestaruuden vuonna 2015. Vuonna 2016 hän voitti SM-kisoissa pronssia suurmäessa ja sijoittui kahdeksaksi normaalimäessa. Hän voitti pienmäen Suomen-mestaruuden 2017 ja oli normaalimäessä kuudes. Hän sai kesä-SM-kilpailussa pronssia 2017.


title: Eetu Nousiainen

text: Nousiainen on osallistunut nuorten MM-kilpailuihin 2015, 2016 ja 2017. Parhaimmillaan hän hän sijoittunut henkilökohtaisessa kilpailussa 23:nneksi ja joukkuekilpailussa kuudenneksi Utahissa 2017.


title: Berezin B-20

text: Berezin B-20 oli Neuvostoliiton ilmavoimien käyttämä 20 mm:n konetykki toisen maailmansodan aikana. Suunnittelija oli Mihail Berezin. Tykkityyppi kehitettiin raskaasta Berezin UB -konekivääristä. B-20 oli maan tuon aikaisen suunnitteluperiaatteen mukaan suorituskykyynsä verrattuna kevyt.


title: Berezin B-20

text: Berezin UB ja ŠVAK -raskaat konekiväärit kehitettiin ilmavoimien standardiaseiksi. Berezin UB otettiin tuotantoon, sillä ase käytti samaa patruunaa kuin maavoimien DŠK ja oli rakenteeltaan yksinkertaisempi kuin ŠVAK. Berezin UB oli ilmavoimien pääase hävittäjissä että pommittajissa ŠVAK, ja myöhemmin B-20-tykin ohella.


title: Berezin B-20

text: B-20 on kaasumäntätoiminen ja vyösyöttöinen ase. Ase painoi 26 kg. Kaliperi oli 20×99 mm R (laippakantainen) ja ammuksen lähtönopeus oli 860 m/s. Tulinopeus oli 800 ls/min. Vastaaviin aseisiin verrattuna tulinopeus oli merkittävästi parempi, koska suunnittelussa painotettiin todennäköistä käyttömäärää kestoiän sijaan.


title: Berezin B-20

text: Tykkiä käytettiin erilaisissa asennuksissa sekä synkronoituna ampumaan potkurikehän läpi että vapaasti ampuvana. Berezin korvasi ŠVAK-tykin tuotantolinjoilla 1944 eteenpäin. Sitä käytettiin esimerkiksi Jakovlev Jak-9 -hävittäjässä sylinterikansien väliin asennettuna ampumaan potkurinavan läpi sekä Lavotškin La-7 -hävittäjässä synkronoituna.


title: Berezin B-20

text: Berezinin rakenteeseen pohjautuva 23 mm "VJa" -tykki tuli Berezinin rinnalle ja korvasi tämän sodan jälkeen.


title: Puukemia

text: Puukemia on orgaanisen kemian osa-alue, joka tutkii puun kemiallista koostumusta, puun rakenneosien reaktioita ja puunjalostusta (mm. sellunkeitto ja paperinvalmistus).


title: Puukemia

text: Puukemian tutkimukselle Suomessa antoi varsinaisen sysäyksen talvi- ja jatkosodan aikainen tarvikepula. Tuolloin jouduttiin muiden materiaalien puutteessa keksimään korvaavia ratkaisuja puusta. Sodanaikainen tutkimustyö hyödytti alan kehitystä myös sotien jälkeen. Professori Eero Sjöström oli aikakauden merkittävä puukemian tutkija ja hän myös kirjoitti merkittävän osan alan suomenkielisestä oppikirjallisuudesta.


title: Puukemia

text: Puukemian tutkimus on perinteisesti käsitellyt niin sanottujen puun pääkomponenttien eli selluloosan, hemiselluloosan ja ligniinin kemiallista tutkimusta. Sen ohella on tutkittu niin kutsuttuja sivukomponentteja, kuten mäntyöljyjä ja terpeenejä.


title: Puukemia

text: Puukemian koulutusta Suomessa on pitkään järjestänyt Aalto-yliopiston Teknillisen korkeakoulun puunjalostustekniikan osasto, joka on myös alan merkittävä tutkimusyksikkö. Nykyisin koulutus TKK:ssa tunnetaan puunjalostuksen kemian nimellä. TKK:n ohella puukemian tutkimusta on tehty Jyväskylän yliopistossa, jossa alan tutkimusta on pitkään tehnyt professori Raimo Alén.


title: Loukussa (televisiosarja)

text:
Loukussa () on islantilainen televisiosarja. Sarjassa talvimyrsky pyyhkäisee yli Itä-Islannissa sijaitsevan pikkukaupungin samalla kun vuonosta löydetään paloitellun ruumin torso. Muutaman sadan asukkaan Seyðisfjörðurin kylä ja kolme poliisia jäävät loukkuun viikkokausiksi, kun lumi eristää kylän. Sarjan päähenkilö on murhatutkimuksia johtava poliisipäällikkö Andri (Ólafur Darri Ólafsson). Suomessa sarjan esittäminen alkoi Yle Fem -kanavalla 2. helmikuuta 2016.
Poliisipäällikkö Andri ei ole kiireinen mies. Asukkaat tuntevat toisensa eikä salaisuuksia ole. Pikkukaupunki sijaitsee kauniissa vuonomaisemassa, ja satamatoimintaa ja kauppaa suunnitellaan laajennettavaksi.


title: Loukussa (televisiosarja)

text: Pian kaikki muuttuu, kun kalastajat löytävät vuonosta ruumiin, josta puuttuu pää ja kädet. Miehen ruumiissa on useita pistohaavoja. Andri epäilee, että murhaaja piileksii kaupunkiin saapuneessa matkustajalaivassa, ja päättää eristää matkustajat. Tapaus on ratkaistava pikaisesti. Kapteeni kuitenkin estää poliisia tutkimasta laivaa. Reykjavíkista ei saada apua hurjan lumimyrskyn takia, ja Andri joutuu selvittämään asiaa kahden kollegansa kanssa.


title: Loukussa (televisiosarja)

text: Sarja on ollut suuri kansainvälinen menestys. Sarjan budjetti oli noin 7 miljoonaa euroa ja sarja on islantilaisten suurin draamasatsaus kautta aikojen. Suomen lisäksi sarja on myyty muun muassa Yhdysvaltoihin, Isoon-Britanniaan, Saksaan, Ranskaan ja Norjaan.


title: Ylinen Kirjasjärvi

text: Ylinen Kirjasjärvi on Pirkanmaalla Parkanossa Kirjaskylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Ylinen Kirjasjärvi on osa Laholuoman valuma-aluetta.


title: Ylinen Kirjasjärvi

text: Järven pituus on 1,0 kilometriä, leveys 600 metriä ja sen pinta-ala on 31 hehtaaria. Se sijaitsee Kelkkasuon luoteispuolella laajan tiheästi ojitetun suoalueen keskellä. Järveen laskee lukuisia suo-ojia ja yksi niistä toimii myös Rapalammen laskuojana. Järven oma laskuoja lähtee sen eteläpäästä ja se laskee 200 metriä Aliseen Kirjasjärveen. Järvessä on kaksi pientä saarta, joista toinen sijaitsee järven selällä ja on 50 metriä pitkä. Rantaviivan pituus on 3,3 kilometriä. Ranta on suurimmaksi osaksi suota, jossa on joitakin morenimaan kaistaleita. Näihin kohtiin on rakennettu yli kymmenen vapaa-ajan asuntoa. Niille johtaa tiet yhdystieltä 13245 haarautuvalta kylätieltä.


title: Ylinen Kirjasjärvi

text: Järven laskuoja on piirretty jo vuoden 1959 painettuun peruskarttaan viivoittimen suorana kaivettuna ojana. Se oli silloin järvien välisen suon ainoa oja.


title: You Can Never Be Ready

text: You Can Never Be Ready on suomalaisen Sunrise Avenue -yhtyeen single, joka julkaistiin vuonna 2014. Kappale on mukana myös vuoden 2014 kokoelma-albumilla "Fairytales – Best of 2006–2014".


title: Julius Valtonen

text: Julius Valtonen (s. 9. elokuuta 1995 Tuusula) on suomalainen jääkiekkoilija, joka edustaa SM-liigajoukkue Tampereen Ilvestä. Hän on pelipaikaltaan oikea laitahyökkääjä ja laukoo oikealta.


title: Julius Valtonen

text: Valtonen on Jokereiden kasvatti. Hän siirtyi 16-vuotiaana Hämeenlinnan Pallokerhon B-nuoriin kaudeksi 2011–2012. Kaudella 2013–2014 Valtonen edusti seuran A-nuoria myös Junior Club World Cupissa, joka päättyi hopeaan. Kaudella 2014–2015 hän oli HPK:n A-nuorten toiseksi paras pistemies Patrik Virran jälkeen tehoilla 23+24=47. Valtonen voitti koko A-nuorten SM-liigan kevään 2015 pudotuspelien tehotilaston lukemalla +10. Hän voitti kauden päätteeksi A-nuorten SM-hopeaa.


title: Julius Valtonen

text: Kesäkuussa 2015 Valtonen teki 2+1-vuotisen SM-liigasopimuksen HPK:n kanssa. Syyskuussa seura lainasi hänet toistaiseksi voimassa olevalla sopimuksella Mestis-joukkue Savonlinnan Pallokerhoon, jossa Valtonen pelasi suurimman osan kaudestaan. Hänen tulokaskautensa toi 31 runkosarja- ja yhdessä playoff-ottelussa tehot 6+8=14. Valtonen nostettiin HPK:n liigajoukkueeseen ensimmäiseen SM-liigaotteluunsa 2. helmikuuta 2016 vierasotteluun Oulun Kärppiä vastaan. Hän sai ottelussa jääaikaa 8.51 minuuttia ja keräsi myös syöttöpisteen Miro Ruokosen tekemään maaliin. Valtonen vakiinnutti kevätkaudella paikkansa HPK:n liigajoukkueessa runkopelaajien loukkaannuttua sekä vaihdettua maisemaa. Hän teki liigauransa avausmaalin 27. helmikuuta 2016 vieraissa Porin Ässiä vastaan. Kaikkiaan Valtonen teki kauden aikana SM-liigassa 13 runkosarjaottelussa tehot 1+3=4. Hänen teholukemansa +2 oli Severi Sillanpään ohella HPK:n paras.


title: Julius Valtonen

text: Kaudella 2016–2017 Valtonen pelasi SM-liigassa 13 runkosarjaottelua tehden yhden syöttöpisteen. Hän oli kauden aikana myös kaksi kuukautta sivussa marraskuussa 2016 tulleen loukkaantumisen vuoksi. Valtonen palasi kaukaloihin lainalle Mestis-joukkue Lempäälän Kisan paitaan 1. helmikuuta 2017 KeuPa HT:tä vastaan pelattuun otteluun. Hän onnistui tekemään ottelussa kypärätempun, mutta Valtonen kuitenkin myös loukkaantui ottelussa uudelleen ja joutui olkapäävamman vuoksi viikoiksi sivuun. Loppukaudella hän vahvisti HPK:n A-nuoria, jossa Valtonen voitti kauden päätteeksi Suomenmestaruuden.


title: Julius Valtonen

text: Valtonen siirtyi kaudeksi 2017–2018 kaksivuotisella sopimuksella Tampereen Ilvekseen. Hänen ensimmäinen täysi SM-liigakautensa toi 46 runkosarjaottelussa tehot 2+3=5.


title: Nothing Is Over

text: Nothing Is Over on suomalaisen Sunrise Avenue -yhtyeen single, joka julkaistiin 21. marraskuuta 2014. Kappale on mukana myös vuoden 2014 kokoelma-albumilla "Fairytales – Best of 2006–2014".


title: BK Zenit Pietari

text: BK Zenit Pietari on koripalloseura Venäjän Pietarista. Sen suora edeltäjä oli vuonna 2003 perustettu Moskovan seudun Dynamo. Vuonna 2007 Zenit, tuolloin Triumf Ljubertsy, otti Dynamon sarjapaikan. Vuonna 2014 seura muutti Pietariin ja sai nykyisen nimensä. Zenit pelaa kotiottelunsa Sibur Arenalla.


title: BK Zenit Pietari

text: Kaudella 2013–2014 Triuf hävisi EuroChallengen loppuottelussa Pallacanestro Reggianalle. Se on pelannut myös VTB-liigassa ja Eurocupissa.


title: BK Zenit Pietari

text: Lähde:


title: Jari Ala-Maskala

text: Jari Ala-Maskala (s. 8. kesäkuuta 1961) on suomalainen kilpauransa lopettanut koripalloilija.


title: Jari Ala-Maskala

text: Ala-Maskala pelasi Tampereen Pyrinnössä miesten SM-sarjassa kaudella 1981–1982. Runkosarjassa hänelle kirjattiin 35 ottelussa keskiarvoiksi 0,2 pistettä ja 0,1 levypalloa. Pyrintö sijoittui runkosarjassa kuudenneksi ja kohtasi puolivälierissä Torpan Pojat, jolle se hävisi 0–2-otteluvoitoin.


title: Arto Kokkola

text: Arto Kokkola (s. 11. kesäkuuta 1960) on suomalainen kilpauransa lopettanut koripalloilija.


title: Arto Kokkola

text: Kokkola pelasi Tampereen Pyrinnössä miesten SM-sarjassa kaudella 1982–1983 yhden ottelun, jossa hänelle kirjattiin 17 pistettä ja kymmenen levypalloa. Pyrintö sijoittui runkosarjassa yhdeksänneksi.


title: Tim Draxl

text: Tim Draxl (s. 8. lokakuuta 1981 Sydney, Australia) on australialainen näyttelijä. Näyttelemisen lisäksi hän on luonut uraa laulajana.


title: Jukka-Pekka Kivistö

text: Jukka-Pekka Kivistö on suomalainen kilpauransa lopettanut koripalloilija.


title: Jukka-Pekka Kivistö

text: Kivistö pelasi Tampereen Pyrinnössä miesten SM-sarjassa kaudella 1978–1979 14 runkosarja- ja kolmessa pudotuspeliottelussa sekä kaudella 1979–1980 yhdessä runkosarjaottelussa. Pyrintö saavutti jälkimmäisellä kaudella SM-hopeaa, ja Kivistö on merkitty Suomen Koripalloliitton tietokannassa SM-mitalistiksi.


title: Karri Louevuo

text: Karri Louevuo (s. 28. kesäkuuta 1967) on suomalainen kilpauransa lopettanut koripalloilija.


title: Karri Louevuo

text: Panttereiden kasvatti Louevuo pelasi Tampereen Pyrinnössä miesten SM-sarjassa kaudella 1988–1989. Runkosarjassa hänelle kirjattiin 16 ottelussa keskiarvoiksi 2,1 pistettä, 0,6 levypalloa, 0,4 koriinjohtanutta syöttöä ja 0,6 pallonriistoa. Pyrintö voitti kauden aikana vain yhden 18 ottelustaan ja sijoittui runkosarjan viimeiseksi eli kymmenennelle sijalle.


title: Oleg Šargorodski

text: Oleg Vitaljevitš Šargorodski (, s. 19. marraskuuta 1969 Harkova, Ukrainan SNT, Neuvostoliitto) on venäläinen entinen jääkiekkoilja, pelipaikaltaan puolustaja. Šargorodski pelasi SM-Liigassa kaudella 1997–1998 HPK:n riveissä 47 ottelua tehden niissä seitsemän maalia ja 21 pistettä. Jäähyminuutteja Šargorodskille tuomittiin kauden aikana 134 minuuttia.


title: Oleg Šargorodski

text: Ennen Suomeen tuloaan Šargorodski pelasi Yhdysvalloissa IHL-liigaa alun kolmatta kautta sekä Venäjän jääkiekon Superliigaa Moskovan TsSKA:n riveissä. HPK-kauden jälkeen Šargorodski palasi vielä yhdeksi kaudeksi IHL-liigan Fort Wayne Kometsin riveihin ja sen jälkeen jälleen Superliigaan Metallurg Novokuznetskin riveihin. Kaudelle 2000–2001 hän siirtyi Avangard Omskin riveihin kolmen vuoden sopimuksella. Kesken viimeisen vuoden hän kuitenkin siirtyi Omskista Ak Bars Kazaniin. Šargorodski päätti uransa pelaamalla Venäjän toiseksi korkeimmalla tasolla, VHL-liigssa Moskovan Krylja Sovetovin riveissä kauden 2003–2004.


title: Oleg Šargorodski

text: Šargorodski pelasi vuoden 1987 alle 18-vuotiaiden EM-turnauksessa Neuvostoliiton joukkueessa sekä edusti Venäjää vuoden 1994 olympiaturnauksessa Norjan Lillehammerissa.


title: Markku Eskola

text: Markku Eskola (s. 23. tammikuuta 1968) on suomalainen kilpauransa lopettanut koripalloilija.


title: Markku Eskola

text: Eskola pelasi kymmenen B-poikien maaottelua 1,2 pisteen keskiarvolla. Hän pelasi Suomen alle 16-vuotiaiden ikäluokan vuoden 1985 EM-kilpailuissa, missä Suomi sijoittui kymmenenneksi. Miesten SM-sarjassa hän pelasi Tampereen Pyrinnössä kolmena kautena vuosina 1986–1989. Ensimmäisellä miesten pääsarjakaudellaan Eskola esiintyi vain yhdessä ottelussa. Kaudella 1987–1988 hän pelasi 12 ottelussa tehden keskimäärin 0,2 pistettä ja ottaen 0,2 levypalloa. Seuraavalla kaudella hän pelasi seitsemässä runkosarjaottelussa.


title: Kleinbus (kappale)

text: Kleinbus on Ilpo Kaikkosen single, joka julkaistiin 7. toukokuuta 2012. Kappale on mukana myös vuoden 2012 albumilla Vol. 1.


title: Terveiset sinne taivaaseen

text: Terveiset sinne taivaaseen on Ilpo Kaikkosen single, joka julkaistiin 13. syyskuuta 2012. Kappale on mukana myös vuoden 2012 albumilla Vol. 1.


title: Mannerheimintiellä

text: Mannerheimintiellä on Ilpo Kaikkosen single, joka julkaistiin 7. helmikuuta 2013. Kappale on mukana myös vuoden 2012 albumilla Vol. 1.


title: Maksim Mihailov

text: Maksim Mihailovitš Mihailov (, s. 19. maaliskuuta 1988) on venäläinen lentopalloilija. Hänen seurajoukkueensa on Zenit-Kazan. Venäjän maajoukkueen kanssa hän on voittanut muun muassa olympiakultaa 2012 ja maailmanliigan 2013. Mihailov pelaa hakkurin roolissa.


title: Ernst Lindroth

text: Ernst Edvard Lindroth (vuodesta 1906 Linko, 24. marraskuuta 1864 Pohja – 26. toukokuuta 1928 Tampere) oli suomalainen kuoronjohtaja.


title: Ernst Lindroth

text: Kymmenvuotiaana orvoksi jäänyt Lindroth vietti lapsuutensa Helsingissä ja Porissa kunnes muutti Tampereelle 1870. Hän työskenteli aluksi pari vuotta Tampellan pellavatehtaalla ja siirtyi sitten 12-vuotiaana Finlaysonin puuvillatehtaalle, jossa hän oli työssä 24 vuoden ajan aluksi varastossa ja sitten valmistusosastolla. Tämän jälkeen Lindroth oli Tampereen Verkatehtaan palveluksessa 27 vuoden ajan ensin konttorissa ja sitten varastonhoitajana. Hänen musiikinopettajanaan toimi niin ikään Tampellalla työskennellyt Fredrik Lundelin, joka opetti Lindrothille musiikin teoriaa, kornetinsoittoa sekä orkesterin- ja kuoronjohtamista. Vuosina 1894–1896 hän suoritti musiikkiopintoja myös Helsingin musiikkiopistossa Tampereen kaupungin myöntämän apurahan turvin. Lindroth seurasi Lundelinia Tampereen VPK:n orkesterin- ja kuoronjohtajana sekä Työväen Laulu- ja Soittoseuran orkesterinjohtajana. Lisäksi hän johti Tampellan puuvillatehtaan, Tampereen suojeluskunnan sekä Tampereen Nuorisoseuran kuoroja.


title: Ernst Lindroth

text: Lindrothin puoliso oli Fredrik Lundelinin tytär Maria Elisabeth. Pariskunnan lapsista Ernst Linko tunnetaan säveltäjänä ja Erkki Linko kapellimestarina.


title: Haaveillaan

text: Haaveillaan on Ilpo Kaikkosen single, joka julkaistiin 24. huhtikuuta 2013.


title: Ketä pitäs syyttää?

text: Ketä pitäs syyttää? on Ilpo Kaikkosen single, joka julkaistiin 23. elokuuta 2013.


Yleisurheilun sisäratojen Suomen-mestaruuskilpailut 2016 järjestettiin Tampereella 27.–28. helmikuuta 2016. Kilpailut järjestettiin Pirkkahallissa ja järjestävänä seurana oli Tampereen Pyrintö.


title: Kartiska (Parkano)

text: Kartiska on Pirkanmaalla Parkanossa Laholuomassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Kartiska on osa Laholuoman valuma-aluetta.


title: Kartiska (Parkano)

text: Lammen pituus on 600 metriä, leveys 200 metriä ja sen pinta-ala on 9,8 hehtaaria. Se sijaitsee Pajanevan lounaispuolella Tornikuusenkeitaan ja Kartiskanevan välissä. Lampeen laskee kuusi suo-ojaa ympäröiviltä ojitetuilta soilta. Kartiskan oman laskuojan Kartiskaluoman luusua sijaitsee lounaissivulla ja se virtaa 2,8 kilometriä Laholuoman kylän eteläpuolelle, missä se yhtyy Laholuomaan. Rantaviivan pituus on 1,4 kilometriä. Rannat ovat pääasiassa suota, mutta välissä on metsäisiäkin välejä. Rannat ovat rakentamattomia ja lähin metsäautotie ohittaa lammen 50 metrin etäisyydeltä sen pohjoispäässä.


title: Kartiska (Parkano)

text: Vanhassa 1800-luvun pitäjänkartassa lammen nimi kirjoitettiin "Kaartiskalampi". Sillä oli tuolloin luontainen laskuoja, joka kulki samaa reittiä kuin nykyinenkin. Lampi oli tuolloinkin autiolampi, mutta sen kosteikkoja hyödynnettiin. Luusua ja laskuojan ympäristö oli raivattu niityksi.


title: Keidaslampi

text: Keidaslampi on Pirkanmaalla Parkanossa Kirjaskylällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Keidaslampi on osa Laholuoman valuma-aluetta.


title: Keidaslampi

text: Lammen pituus on 550 metriä, leveys 200 metriä ja sen pinta-ala on 8,1 hehtaaria. Se sijaitsee Horjunkeitaan eteläpuolella sen märimmän alueen reunalla. Keidaslammen ympäristö on ojitettua suota, mutta vain yksi suo-oja on kaivettu lampeen asti. Lammella ei ole lampeen kaivettua laskuojaa, mutta sen vedet suotuvat eteläpuolella olevaan suo-ojien verkostoon. Vaikka lampi on merkitty Laholuoman valuma-alueeseen, on arvailujen varassa, laskeko se sittenkin Iso Kivijärveen ja sitä kautta Kivijoen-Jämijoen valuma-aluetta. Maasto on täällä erittäin tasaista. Rantaviivan pituus on 1,5 kilometriä. Rannat ovat kauttaaltaan pehmeää suota, joka kuuluu pienemmälle Rapalamminkeitaalle. Ainakin koillispuolella erottuu ilmakuvissa kermien raitoja, jotka seuraavat lammen rantaviivan muotoja. Lammen rantaan on rakennettu kolme vapaa-ajan asuntoa. Asukkaat ovat ruopanneet rantaturpeikkoon 30–50 metriä pitkiä kanavia asunnon liepeelle. Asunnoille johtaa tiet metsäautotieltä Ylisen Kirjasjärven tieltä. Parkanon ja Karvian välinen raja kulkee ohitse 400 metrin päästä lammen pohjoisrannasta.


title: Eero Haahti

text: Eero Otto Adrian Haahti (3. huhtikuuta 1931 Helsinki – 26. joulukuuta 2015 Helsinki) oli suomalainen lääkäri ja professori.


title: Eero Haahti

text: Haahden vanhemmat olivat lääketieteen tohtori, professori Hannu Haahti ja Anna Elise Nevanlinna ja puoliso Helli Maija-Riitta Perheentupa. Haahti tuli ylioppilaaksi Helsingin Suomalaisesta Yhteiskoulusta 1949 ja valmistui lääketieteen lisensiaatiksi 1957.


title: Eero Haahti

text: Haahti kehitti tutkimusryhmänsä kanssa kaasukromatografiaan liittyvän detektoriosan. Hän työskenteli Yhdysvalloissa NIHin tutkijana ja teki siellä myös väitöskirjaa, joka hyväksyttiin Turussa vuonna 1961. Hän valmistui samana vuonna kliinisen kemian erikoislääkäriksi. Palattuaan Suomeen Haahti jatkoi tutkimustyötä NIHin rahoituksen avulla. Haahti oli Helsingin yliopiston lääketieteellinen kemian dosentti 1968–1983 ja toimi professorin ja apulaisprofessorin tehtävissä Helsingin yliopistossa ja Turun yliopistossa. Viimeisinä tehtävinään hän oli HYKSin laboratoriolääkäri ja SPR:n Veripalvelun tuotantopäällikkö.


title: Eero Haahti

text: Haahti osallistui myös politiikkaan ja oli vihreiden kansanedustajaehdokkaana 1983, jolloin hän jäi varasijalle. Vähän aikaa hän oli myös Espoon valtuustossa, mutta erosi, kun hän piti vaikutusmahdollisuuksia vähäisinä.


title: Eero Haahti

text: Haahti oli intohimoinen klassisen musiikin harrastaja.


title: Yrjölä

text: Yrjölä on muun muassa seuraavien suomalaisten henkilöiden sukunimi:


title: Being Human

text: Being Human on brittiläinen yliluonnollisista olennoista kertova televisiosarja, jonka on luonut Toby Whithouse. Sarjassa tavallisten ihmisten keskuudessa elää muun muassa aaveita, vampyyreja ja ihmissusia. "Being Human" alkoi BBC Three-kanavalla vuonna 2008 ja päättyi vuonna 2013.


title: Being Human

text: Sarjasta on tehty spin off -sarja "Becoming Human" vuonna 2011 sekä yhdysvaltalainen samanniminen uusintafilmatisointi vuosina 2011-2014.


title: Russell Tovey

text: Russell George Tovey (s. 11. marraskuuta 1981 Billericay) on brittiläinen näyttelijä, joka on esiintynyt teatterissa sekä useissa televisiosarjoissa ja elokuvissa. Hän on tunnettu roolistaan ihmissusi Georgena televisiosarjassa "Being Human" ja Stevena televisiosarjassa "Becky ja Steve".


title: Juhani Alakärppä

text: Juhani Alakärppä (s. 1964 Simo) on oululainen baritoni. Hän on voittanut ensimmäisen Toivo Kuula -laulukilpailun vuonna 2012.


title: Juhani Alakärppä

text: Alakärppä valmistui laulupedagogiksi keväällä 2011 Oulun ammattikorkeakoulusta Airi Tokolan johdolla. Lisäksi hän on opiskellut laulua Sirkku Whalroosin, Udo Reinemannin, Monica Trinin, Sarah Meredithin, Sergej Kopcakin, Silvano Zabeon, Jorma Hynnisen, Markku Liukkosen sekä nuoruudessa Esko Jurvelinin, Jouko Juntusen ja Leena Jutilan johdolla.


title: Juhani Alakärppä

text: Oopperarooleja Juhani Alakärppä on tehnyt mm. Ilmajoen Merikanto-oopperassa 2015 (ja 2016) sekä Oulu Sinfonian solistina helmikuussa 2016 La Traviata tunnissa -konsertissa. Konserttilaulajana Alakärppä on esiintynyt lukuisten orkesterien solistina, kuten keväällä 2014 Oulun Sinfonian solistina Oulussa konsertissa Shakespeare 450 vuotta Ville Matvejeffin johdolla ja Lapin sotilassoittokunnan solistina Rovaniemellä ja Kajaanissa johtajana Jaakko Nurila. Vaasan ja Seinäjoen kaupunginorkesterien solistina Toivo Kuula – gaalakonsertissa yhdessä Seppo Ruohosen ja Ritva Auvisen kanssa syksyllä 2013 . Orkesterin kapellimestarina toimi Jin Wang. Oulu Festivon nuorten solistien konsertin solistina vuonna 2007 Madetojan salissa, orkesteria johti Ari Angervo. Vuonna 2006 Alakärppä konsertoi Italiassa Firenzessä Vocalissimo - The Glory of Human Voice -tapahtumassa.


title: Juhani Alakärppä

text: Liedlaulajana Alakärppä on esiintynyt suomalaisten pianistien ja urkurien kanssa kuten Juho Alakärppä, Markus Vaara, Mikko Heininen, Outi Rahko, Kristiina Puolitaival, Kalevi Kiviniemi, Ismo Hintsala, Risto Ainali, Pekka Luukkonen ja Miikka Lehtoaho. Alakärppä debytoi Oulun seudun ammattikorkeakoulussa Papagenon roolin Mozartin oopperassa Taikahuilu keväällä 2010.


title: Juhani Alakärppä

text: Alakärpän taiteellista työskentelyä on tukenut Pro Musica -säätiö vuonna 2010. Oulun kaupunki muisti Toivo Kuula -kilpailun johdosta Alakärppää vuoden 2012 kulttuurimenestyjänä stipendillä tammikuussa 2013. Alakärppä toimii laulupedagogina Pohjois-Pohjanmaalla ja Lapissa. Hän on Iin lauluviikon perustaja ja taiteellinen johtaja.


title: Metastabiliteetti

text: Metastabiliteetti eli metastabiilius merkitsee ilmiötä, jossa systeemi voi pysyä pitkähkön ajan tilassa, jossa sen energia ei ole pienin mahdollinen. Systeemin ollessa metastabiilissa tilassa kaikilla sen tilaa kuvaavat parametrit saavat stationaariset, vakioina pysyvät arvot.


title: Metastabiliteetti

text: Jokaisella eristetyllä systeemillä on tietty vakaa "pienimmän energian tila" eli perustila. Sen ohella systeemillä voi olla useitakin metastabiileja tiloja, jotka ovat kohtalaisen pysyviä. Metastabiilin tilan purkautuminen edellyttää yleensä tietyn määrän ulkoisesta lähteestä saatua energiaa, mutta kun tämä tapahtuu, energiaa vapautuu enemmän kuin tämän kynnysenergian verran (jota kemiassa sanotaan aktivointienergiaksi).


title: Metastabiliteetti

text:
Metastabiilit systeemit ovat yleisiä monilla aloilla kuten mekaniikassa,
kemiassa, termodynamiikassa ja atomi- ja ydinfysiikassa sekä elektroniikassa. Monet monimutkaiset luonnolliset ja keinotekoiset systeemit ovat metastabiileja. Sellaiset ovat yleisiä ainakin mekaniikassa, kemiassa, termodynamiikassa ja elektroniikassa. Nykyään metastabiiliuden käsitettä käytetään myös neurotieteissä ja päätöksentekoteoriassa.


title: Metastabiliteetti

text: Yksinkertainen esimerkki metastabiilista systeemistä on pallo mäen harjanteella olevassa kuopassa. Tällöin sen potentiaalienergia ei ole minimissään, mutta sillä on kuopan pohjan kohdalla lokaali minimi, eikä se lähde liikkeeseen, ellei se saa ulkoisesta lähteestä lisää energiaa. Jos sitä kuitenkin työnnetään johonkin suuntaan sen verran, että se ylittää kuoppaa ympäröivän vallin, se alkaa vieriä alemmaksi.


title: Metastabiliteetti

text: Takaisinkytkennällä varustetut dynaamiset systeemit kuten elektroniset piirit, signaaliliikenne, päätöksentekojärjestelmät ja neurotieteelliset systeemit ovat stabiileja tai metastabiileja riippuen siitä, pysyykö aktiivisten ja reaktiivisten mallien suhde ulkoisiin vaikutuksiin ajallisesti vakiona vai ei. Näissä termisten fluktuaatioiden vastineena on niin sanottu valkoinen kohina, joka vaikuttaa signaalinen etenemiseen ja päätöksentekoon.


title: Metastabiliteetti

text: Termodynamiikassa tutkitaan myös tiloja, joissa systeemi ei ole termisessä tasapainossa. Atomien tai muiden hiukkasten lämpöliike saattaa ikään kuin "lukkiutua" tilaan, jossa sen energia ei ole pienin mahdollinen. Tällaisen tilan sanotaan olevan "kineettisesti persistentti".


title: Metastabiliteetti

text: Aineen metastabiileja olomuotoja ovat esimerkiksi alijäähtyneet ja ylikuumentuneet nesteet . Täysin puhdas alijäähtynyt vesi voi jonkin pysyä nestemäisenä 0 °C:n alapuolella olevissa lämpötiloissa, kunnes se joutuu kosketuksiin jonkin kiinteän hiukkasen kanssa, jonka ympärille se alkaa kiteytyä. Ilmakehän pilvissä vesi on usein alijäähtyneenä.


title: Metastabiliteetti

text: Metastabiilit faasit ovat yleisiä tiivissä aineessa. Esimerkiksi timantti on normaalissa lämpötilassa ja paineessa hiilen metastabiili muoto. Se voi sopivissa olosuhteissa muuttua grafiitiksi vapauttaen energiaa, mikä alhaisessa paineessa ja yli 1900 kelvinin lämpötilassa tapahtuukin nopeasti. Martensiitti on metastabiili faasi, jolla säädetään useimpien teräslaatujen kovuutta. Polymeerien kuten DNA:n, RNA:n ja proteiinien rakenneosasten väliset sidokset ovat myös metastabiileja. Kvartsin metastabiilit polymorfit ovat myös yleisiä. Joskus, esimerkiksi kiinteän boorin eli allotrooppien tapauksessa, stabiilista faasista koostuva näyte on jopa vaikea valmistaa. Yleensä myös emulsiot, kolloidit ja lasit ovat aineen metastabiileja muotoja.


title: Metastabiliteetti

text: Jyrkässä rinteessä tai tunnelissa hiekkakasat voivat olla metastabiilissa tilassa. Hiekan jyväset muodostavat kasoja, jotka kitkan vaikutuksesta ovat pysyviä. Kokonainen suuri hiekkakasa voi päätyä tilaan, jossa se on vakaa, mutta jos siihen lisätään yksikin hiekanjyvänen, se saa laajan osan kasasta romahtamaan.


title: Metastabiliteetti

text: Samaan tapaan rinteisiin kerääntynyt lumi ja jääkiteet voivat purkautua lumivyöryinä, jotka ovatkin vuoristoalueilla yleisiä onnettomuuksia. Kuivissa olosuhteissa vuorille kertyneet lumikasat voi romahtaa samaan tapaan kuin hiekkakasat. Kokonaisen vuoren rinteeltä lumi saattaa yhtäkkiä lähteä vyörymään alas esimerkiksi hiihtäjän tai pelkän kovan äänenkin vaikutuksesta.


title: Metastabiliteetti

text: Monet kvanttimekaniikassa kuvatut, useamman subatomisen hiukkasen muodostamat systeemit (esimerkiksi kvarkit nukleoneissa, nukleonit atomiytimissä, elektronit atomeissa ja molekyyleissä ja atomiklustereissa) voivat esiintyä monissa toisistaan selvästi erotettuvissa tiloissa. Näistä yleensä yksi on täysin vakaa perustila, jossa energia on minimissään; toisinaan tällaisia perustiloja tosin saattaa olla useitakin, jotka muodostavat pienen joukon degeneroituneita energiatiloja.


title: Metastabiliteetti

text: Kaikissa muissa tiloissa systeemillä on suurempi energia kuin perustilassa. Näistä muista tiloista metastabiileiksi katsotaan yleensä ne, joiden puoliintumisaika on ainakin 10 tai 10 kertaa suurempi kuin systeemin lyhytikäisimpien tilojen.


title: Metastabiliteetti

text: "Metastabiili tila" on siis pitkäikäinen, mutta ei kestä loppumattomiin. Se on viritystila, jossa energiaa on enemmän kuin perustilassa, ja lopulta se hajoaa stabiilimpaan tilaan luovuttaen energiaa. Itse asiassa absoluuttisen nollapisteen yläpuolella systeemin kaikilla tiloilla on nollasta poikkeava todennäköisyys hajota, toisin sanoen siirtyä toiseen, yleensä alempaan energiatilaan. Yksi menetelmä, jolla tämä voi tapahtua, on kvanttimekaaninen tunneloituminen.


title: Metastabiliteetti

text: Nuklidi on atomiydintyyppi, jossa on tietty määrä protoneja ja neutroneja. Jokaista nuklidilla on tietty, sille ominainen massaluku ja varaus, mutta samallakin ytimellä voi perustilan lisäksi olla useita viritystiloja, joissa sillä on suurempi energia. Yleensä viritystilat purkautuvat niin nopeasti, alle 10 sekunnissa, ettei niiden elinikää voida mitata. Jos viritystila kuitenkin on sen verran pitkäikäinen, että sen elinikä voidaan mitata, ydintä sanotaan "isomeeriseksi" ytimeksi. Tällöin on kyseessä ytimen metastabiili tila. Viritystilan purkautuessa ydin lähettää gammasäteilyä. metastabiileille isomeereille käytetään merkintää, jossa massaluvun jälkeen on lisätty pieni m-kirjain. Sellainen on esimerkiksi teknetium-99m, jolla on poikkeuksellisen pitkä elinikä, hieman yli kuusi tuntia.


title: Metastabiliteetti

text: Myös jotkin atomien elektroniverhojen viritystilat ovat metastabiileja. Esimerkiksi Rydbergin atomit ovat atomien metastabiileja viritystiloja. Atomin siirtymisen tällaisesta tilasta perustilaan estävät tai ainakin tekevät jokseenkin epätodennäköisiksi sähköisten dipolien valintasäännöt. Elektroni, joka päätyy metastabiilille orbitaalille, jää tavallaan suljetuksi sinne. Kun siirtyminen tällaisesta tilasta perustilaan on kuitenkin mahdollinen, joskin epätodennäköinen, elektroni kuitenkin lopulta päätyy spontaanisti alhaisemmalle energiatasolle lähettämällä säteilyä.


title: Metastabiliteetti

text: Tätä elektronien ominaisuutta käytetään hyväksi lasereissa. Kun atomiin osuu valoa, jolla on tietty aallonpituus, elektronit siirtyvät korkeampaan energiatasoon. Kun valon saapuminen lakkaa, virittyneet elektronit palaavat alkuperäiseen tilaansa, useimmiten jo 10 sekunnissa. Jos elektroni kuitenkin on päätynyt metastabiiliin tilaan, se pysyy siellä kauemmin, yleensä noin 10 sekuntia. Tämän vuoksi elektronit kasaantuvat metastabiileihin tiloihin, koska niihin siirtyy elektroneja nopeammin kuin niitä palaa sieltä perustilaan. Tätä ilmiötä, johon laserin toiminta perustuu, sanotaan populaatioinversioksi.


title: Metastabiliteetti

text: Joissakin aineissa elektroni saattaa pysyä metastabiilissa tilassa jopa useita tunteja. Tällainen aine tulee valon vaikutuksesta itsevalaisevaksi ja pysyy sellaisena vielä useita tunteja, vaikka se siirretään pimeään, kunnes kaikki elektronit ovat palanneet perustilalle. Ilmiötä sanotaan fosforesenssiksi.


title: Metastabiliteetti

text: Kemiassa atomien tai molekyylien muodostama systeemi on metastabiili, jos sen molaarinen Gibbsin energia ei ole pienin mahdollinen, mutta aktivoitumisenergia, kota siirtyminen tähän stabiiliin tilaan edellyttää, on suurempi kuin vallitseva lämpötila kerrottuna Boltzmannin vakiolla. Metastabiili tila vastaa siis Gibbsin energian lokaalia minimiä, stabiili eli pienimmän energian tila taas sen kaikkein pienintä arvoa.


title: Metastabiliteetti

text: Yleinen metastabiliteetin tyyppi on isomeria. Isomeerit ovat kemiallisia yhdisteitä, joiden molekyyli sisältävät samojen alkuaineiden atomeja kutakin yhtä monta, mutta eri tavoin toisiinsa nähden sijoittuneina. Koska näillä on yleensä eri suuri muodostumislämpö, keskenään isomeerisista yhdisteistä vain yksi on stabiili. Muutkin voivat silti olla metastabiileja ja jokseenkin pitkäikäisiä, koska isomeerin muuttamiseen toiseksi tarvitaan vähintään tietyn suuruinen aktivoitumisenergia.


title: Metastabiliteetti

text: Kemiallisen systeemin stabiilius tai metastabiilius riippuu ympäristöstä, erityisesti lämpötilasta ja paineesta. Sillä, onko syntynyt aineen stabiili vai metastabiili muoto, voi olla huomattavia seurauksia. Esimerkiksi jokin lääkeaine on valmistuksen tai varastoinnin aikana kiteytynyt väärään kidemuotoon, se saattaa menettää tehonsa. Kaaviota, joka osoittaa, mikä muoto missäkin lämpötilassa, paineessa ja/tai kokoonpanossa on vakain, sanotaan faasidiagrammiksi. Diagrammin alueilla, jossa tietty muoto ei ole vakain, se saattaa silti olla metastabiili.


title: Metastabiliteetti

text: Reaktioiden välivaiheina syntyvät aineet ovat lyhytikäisiä, ja ne ovat termodynaamisesti pikemminkin epävakaita kuin metastabiileja. IUPAC suositteleekin niitä sanottavan mieluummin "transienteiksi" kuin metastabiileiksi.


title: Metastabiliteetti

text: Metastabiileja ovat myös eräät tilat massaspektrometriassa ja spektrokemiassa.


title: Metastabiliteetti

text: Elektroniikassa metastabiliteetti on yleensä ongelma. Muuttuvan virtapiirin oletetaan asettuvan johonkin pienestä määrästä tiloja, mutta jos sillä on altis metastabiliteetille, se saattaa lukkiutua ei-toivottuun tilaan.


title: Metastabiliteetti

text: "Metastabiilisuus aivoissa" on laskennallisessa neurotieteessä tutkittu ilmiö, jolla yritetään selvittää, miten ihmisaivot tunnistavat malleja. Tässä yhteydessä termiä "metastabiili" käytetään jokseenkin epätäsmällisessä merkityksessä. Kysymys ei ole siitä, että olisi myös alempia energiatiloja; sen sijaan aivot saavat signaaleja, jotka kestävät jonkin aikaa ja poikkeavat tavanomaisesta tasapainotilasta.


title: Kuningas – DVD

text: Kuningas – DVD on Kilpi vuonna 2007 julkaisema DVD.


title: Take What the Heavens Create

text: Take What the Heavens Create on Dreamtalen kolmas single. Se julkaistiin vuonna 2008. Kappale on myös yhtyeen Phoenix -albumilla.


title: Tides of War

text: Tides of War on suomalaisen power metal -yhtye Dreamtalen neljäs single. Se julkaistiin vuonna 2013. Kappale on myös yhtyeen samana vuonna julkaistulla World Changed Forever -albumilla.


title: Join the Rain

text: Join the Rain on suomalaisen power metal -yhtye Dreamtalen viides single. Se julkaistiin vuonna 2013. Kappale on myös yhtyeen samana vuonna julkaistulla World Changed Forever -albumilla.


title: Kotiopettajattaren romaani (vuoden 2006 minisarja)

text: Kotiopettajattaren romaani on brittiläinen historiallinen minisarja, joka perustuu Charlotte Brontën vuoden 1847 samannimiseen romaaniin. "Kotiopettajattaren romaani" esitettiin BBC One-kanavalla vuonna 2006 ja Suomessa Yle Teema esitti sarjan vuonna 2012.


text: Televisiosarjaa on kuvattu muun muassa keskiaikaisessa Haddon Hallin kartanossa sekä Pohjois-Englannin nummilla Derbyshiressä.


text: Jane Eyre on sisäoppilaitoksessa kasvanut orpotyttö, joka saa koulutuksen kotiopettajattareksi. Hän saa työpaikan Thornfield Hallista, jossa hän opettaa kartanon nuorta perijätärtä. Vähitellen Jane ihastuu työnantajaansa, kartanonherra Rochesteriin.


text: Ruth Wilson sai roolistaan Jane Eyrena sekä Bafta- että Golden Globe -ehdokkuudet.


title: AIS-luokitus

text: AIS-luokitus () on Yhdysvalloissa kehitetty, erityisesti liikennetapaturmissa syntyneiden vammojen luokittelua varten kehitetty vakavuusluokitus. AIS luokittelee jokaisen vamman kehon eri osa-alueessa (9) vaikeusasteen perusteella 6-portaisella asteikolla, jossa 1 on lievä ja 6 kuolettava. AIS-koodissa kuusi ensimmäistä numeroa ilmaisee vamman sijainnin ja tyypin, ja pisteen jälkeinen numero vamman vaikeusasteen. Esimerkiksi numerosarja 441438.5 tarkoittaa toispuolista keuhkoruhjetta, johon liittyy jänniteilmarinta, ja vamma on luokiteltu vakavuudeltaan kriittiseksi.


title: The Singles Box Set 1975–1986

text: The Singles Box Set 1975–1986 on Rainbow-yhtyeen kokoelma-albumi, joka julkaistiin vuonna 2013.


title: Deutschland 83

text: Deutschland 83 on kahdeksanosainen saksalainen televisiosarja, jonka pääosaa esittää Jonas Nay. Hän näyttelee 24-vuotiasta Itä-Saksan kansalaista, jonka Stasi lähettää salaisena vakoojana Länsi-Saksaan. YLE:n TV1 aloitti sarjan jaksot tiistaina 26. tammikuuta 2016. YLE esitti sarjan uusintana kesällä 2017.


title: Deutschland 83

text: Sarjan esittäminen Yhdysvalloissa alkoi 17. kesäkuuta 2015 SundanceTV-kanavalla ja sarja on ensimmäinen saksankielinen TV-sarja jota esitetään Yhdysvaltain TV-verkossa.


title: Deutschland 83

text: Nuori itäsaksalainen rajavartija Martin Rauch (Jonas Nay) lähetetään Bonniin vakoilemaan Bundeswehrin kenraali Edeliä (Ulrich Noethen) vasten tahtoaan. Martin kuitenkin suostuu, kun kuulee vakoilunsa edesauttavan äitinsä pääsyä munuaisleikkaukseen. Martin huomaa Länsi-Saksan olevan aivan toista maailmaa kuin Itä-Saksa. Yhdessä tätinsä (Maria Schrader), Tobias Tischbierin (Alexander Beyer) ja Karl Kramerin (Godehard Giese) avulla hän soluttautuu Edelin adjutantiksi nimellä Moritz Stamm. Martin tutustuu pian myös Edelin poikaan Alexiin (Ludwig Trepte) ja tämän siskoon Yvonneen (Lisa Tomaschewsky). Tapahtumiin vaikuttaa myös Korean Airin lento 7, AIDS-epidemia ja Pershing II -ohjusten sijoitus Länsi-Saksaan.


title: Deutschland 83

text: Toinen tuotantokausi tunnetaan paremmin nimellä "Deutschland 86". Toisesta kaudesta ei ole kovin paljon tietoa, mutta sen tapahtumat tulevat sijoittumaan vuoteen 1986. Rooleissa nähtäneen ensimmäisestä kaudesta tutut Jonas Nay ja Maria Schrader. Kautta kuvattiin ainakin Etelä-Afrikassa ja Berliinissä. Toinen tuotantokausi esitetään Yhdysvalloissa kesällä 2018.


title: Tvashtar

text: Tvashtar voi viitata seuraaviin:


title: Anthology 1975–1984

text: Anthology 1975–1984 on Rainbow -yhtyeen kokoelma-albumi, joka julkaistiin vuonna 2009.


title: Parvis Notre-Dame - place Jean-Paul-II

text: Parvis Notre-Dame - place Jean-Paul-II (vuoteen 2006 Place du Parvis-Notre-Dame) on aukio Pariisin historiallisessa keskustassa Île de la Citén saarella, Notre Damen katedraalin edessä.


title: Parvis Notre-Dame - place Jean-Paul-II

text: Aukio rajoittuu etelässä Seinejokeen. Aukiota ympäröivät rakennukset ovat Notre Damen katedraali itäisellä sivulla, Hôtel-Dieu de Paris -sairaala pohjoisella sivulla ja Pariisin pääpoliisiasema läntisellä sivulla. Aukion alla on historiallisten rakennusten raunioita esittelevä arkeologinen museo Crypte archéologique. Aukiolla on myös kivilaatalla merkitty "point zéro" -nollapiste, josta mitataan kaikki viralliset etäisyydet Ranskassa.


title: Parvis Notre-Dame - place Jean-Paul-II

text: Notre Damen edessä ollut aukio oli alun perin paljon nykyistä pienempi. Nykyinen aukio luotiin 1860-luvulla purkamalla useita historiallisia kortteleita osana paroni Haussmannin kaupunkisuunnitelmaa. Crypte archéologiquen avaamisen yhteydessä vuonna 1980 aukion kiveykseen merkittiin valkoisilla kivillä historialliset katulinjat. Myös Notre Damen paikalta keskiajalla puretun pyhän Tapanin katedraalin sijainti on merkitty kiveykseen. Aukion nimi oli aiemmin Place du Parvis-Notre-Dame, mutta vuonna 2006 se sai nykyisen nimensä edellisenä vuonna kuolleen paavi Johannes Paavali II:n mukaan. Notre Damen katedraalin takana sijaitseva aukio on vastaavasti nimeltään Square Jean XXIII paavi Johannes XXIII:n mukaan.


title: Parvis Notre-Dame - place Jean-Paul-II

text: Aukion etelälaidalla on Kaarle Suurta, Rolandia ja Olivieria esittävä ratsastajapatsas. Louis ja Charles Rochet’n toteuttama veistos pystettiin vuoden 1878 Pariisin maailmannäyttelyn yhteydessä.


title: Fenofibraatti

text: Fenofibraatti (CHClO) on niin kutsuttuihin fibraatteihin kuuluva orgaaninen yhdiste. Yhdistettä käytetään lääketieteessä kolesterolitasoa alentavana lääkeaineena.


title: Fenofibraatti

text: Huoneenlämpötilassa fenofibraatti on valkoista kiteistä ainetta. Yhdiste on käytännöllisesti katsoen veteen liukenematonta, mutta se liukenee useisiin orgaanisiin liuottimiin, kuten dietyylieetteriin, asetoniin, kloroformiin, bentseeniin ja hieman myös etanoliin.


title: Fenofibraatti

text: Muiden fibraattien tavoin fenofibraatti on aihiolääke, joka metaboloituu maksassa varsinaiseksi vaikuttavaksi aineenvaihduntatuotteeksi fenofibriinihapoksi. Yhdiste aktivoi lipidejä hajottavaa entsyymiä lipoproteiinilipaasia ja vähentää apolipoproteiini C-III:n tuotantoa, mikä laskee vapaiden triglyseridien määrää veressä ja LDL-kolesterolin määrää. Lisäksi fenofibraatti aktivoi peroksisomiproliferaattoriaktivoituja reseptoreja, mikä johtaa HDL-kolesterolipitoisuuden kasvuun. Fenofibraattilääkityksen on todettu vähentävän sydänkohtauksen riskiä ja vähentävän sepelvaltimotaudin leikkaushoitotoimenpiteitä aikuistyypin diabetesta sairastavilla. Myös diabetekseen usein liittyvän retinoplatian etenemistä voidaan hidastaa fenofibraatin avulla. Lääkeainetta voidaan käyttää yhdessä statiinien ja etsetimibin kanssa.


title: Fenofibraatti

text: Fenofibraattihoidon haittavaikutuksia voivat olla vatsan ja ruuansulatuskanavan ärsytysoireet, maksaentsyymiarvojen kohoaminen, homokysteiinin pitoisuuden kasvaminen, lihaskivut ja kreatiinikinaasipitoisuuden kasvaminen, allerginen ihottuma ja sappikivet.


title: Fenofibraatti

text: Anisoli ja p-klooribentsoyylikloridi reagoivat muodostaen 4-kloori-4′-metoksibentsofenonia. Tämä välituote demetyloidaan vetybromidin avulla 4-kloori-4′-hydroksibentsofenoniksi, josta saadaan fenofibraattia kolmella vaihtoehtoisella tavalla. Yhdiste voi reagoida emäksisissä olosuhteissa kloroformin ja asetonin kanssa fenofibriinihapoksi, joka esteröidään isopropanolin kanssa fenofibraatiksi, 4-kloori-4′-hydroksibentsofenonin ja 2-bromi-2-metyylipropaanihapon kanssa fenofibriinihapoksi, joka esteröidään kuten edellä tai 4-kloori-4′-hydroksibentsofenonin ja isopropyyli-2-bromi-2-metyylipropionaatin välisellä reaktiolla.


title: Efora

text: Efora Oy on vuonna 2009 perustettu teollisuuden kunnossapito- ja engineering-palveluihin erikoistunut yritys, ja Stora Enson tytäryhtiö. Efora vastaa muun muassa paperi- ja kartonkikonelinjojen, sellutehtaiden, arkituslinjojen sekä tehtaiden voimantuotannon kunnossapidosta.


title: Efora

text: Eforan toimipisteet sijaitsevat Heinolassa, Helsingissä, Honkalahdella, Imatralla, Kemissä, Kiteellä, Oulussa, Uimaharjussa ja Varkaudessa. Yhtiö työllistää noin 920 henkilöä.


title: Efora

text: Eforan toiminta käynnistyi vuonna 2009 Stora Enson Oulun, Veitsiluodon ja Uimaharjun tehtaiden kunnossapidosta vastanneen Fortekin, Imatran tehtaiden kunnossapidosta vastanneen Saimaa Servicen ja Varkauden tehtaan kunnossapidosta vastanneen Varenson yhdistyessä. Samalla ABB:stä tuli uuden yhtiön omistaja 49 prosentin osuudella Stora Enson omistaessa 51 prosenttia. Vuoden 2013 lopulla Stora Enso siirtyi yhtiön kokonaisomistajaksi.


title: Efora

text: Pekka Ruutu aloitti Eforan toimitusjohtajana 1. syyskuuta 2018 hänen edeltäjänsä Ilkka Tykkyläisen siirryttyä Pohjolan Voiman toimitusjohtajaksi.


title: Jennifer Brown

text: Jennifer Brown (s. 18. helmikuuta 1972) on ruotsalainen laulaja. Hän on julkaissut uransa aikana viisi albumia ja yhden EP-levyn.


title: Jennifer Brown

text: Brown syntyi Göteborgissa, Ruotsissa. Muutettuaan Tukholmaan 1990-luvulla, hän teki levytyssopimuksen Telegram Recordsin kanssa. Hänen ensimmäinen albuminsa "Giving You The Best" julkaistiin vuonna 1994 ja se sai paljon menestystä Ruotsissa. Hänen seuraavat albuminsa "In My Garden" (1997) ja "Vera" (1998) eivät menestyneet kuitenkaan yhtä hyvin kuin Brownin debyyttialbumi, vaikkakin hänen singlensä "Tuesday Afternoon" tuli hitiksi ympäri Pohjoismaita ja Eurooppaa vuonna 1998. Vuonna 2003 hän julkaisi albumin "Home". Hän osallistui Ruotsin Melodifestivaleniin vuonna 2009 kappaleella "Never Been Here Before". Hän tuli omassa semifinaalissaan seitsemänneksi eikä päässyt finaaliin asti. Samana vuonna hän julkaisi viisi uutta kappaletta sisältäneen EP:n "Bloom in November". Vuonna 2015 Brown teki paluun julkaisemalla kaksi ruotsinkielistä kappaletta, "Kom Hem Till Mig" ja "Faller". Jälkimmäiseen kappaleeseen kuvattiin myös musiikkivideo.


title: Jennifer Brown

text: Albumit


title: Jennifer Brown

text: Singlet


title: Gabriel Hanot

text: Gabriel Hanot (6. marraskuuta 1889 Arras – 10. elokuuta 1968 Wangenbourg-Engenthal) oli ranskalainen jalkapalloilija ja jalkapallovalmentaja. Pelipaikaltaan Hanot oli puolustaja.


title: Gabriel Hanot

text: Hanot pelasi vuodet 1906–1910 kotimaansa US Tourcoingissa. Hän voitti seuran paidassa Ranskan USFSA-mestaruuden vuonna 1910. Vuodet 1910–1912 hän pelasi Saksassa, BFC Preussenin riveissä. Vuodet 1912–1915 Hanot edusti jälleen US Tourcoingia ja vuodet 1916–1919 AS Françaisea. Hanot päätti uransa vuonna 1919.


title: Gabriel Hanot

text: Hanot debytoi Ranskan jalkapallomaajoukkueessa maaliskuussa 1908 Sveitsiä vastaan. Hän pelasi 11 maaottelua ennen ensimmäistä maailmansotaa ja vielä yhden sodan jälkeen. Yhteensä hänelle kertyi siis 12 maaottelua, joissa syntyi kolme maalia. Hanot edusti Ranskaa myös vuoden 1908 kesäolympialaisissa.


title: Gabriel Hanot

text: Hanot toimi Ranskan jalkapallomaajoukkueen epävirallisena päävalmentajana vuosina 1945–1949. Hän toimi joukkueen päävalmentajana vuoden 1948 kesäolympialaisissa, joissa Ranska selviytyi puolivälieriin.


title: Gabriel Hanot

text: Uransa jälkeen Hanot toimi "L’Équipe" -lehden toimittajana. Hän kehitti Ranskan nykyisen pääsarjan, Ligue 1:n vuonna 1932. Hanot ja hänen toimittajakollegansa Jacques Ferran keksivät myös idean silloiselle Euroopan Cupille, joka tunnetaan nykyisin Mestarien liigana.


title: Gabriel Hanot

text: Hanot kuoli 78-vuotiaana elokuussa 1968.


title: Kiimajärvi

text: Kiimajärvi tarkoittaa seuraavia asioita.


title: Ivan Tatomirović

text: Ivan Tatomirović (, s. 11. tammikuuta 1989 Belgrad, Jugoslavia) on serbialainen jalkapalloilija, joka edustaa Veikkausliigassa pelaavaa IFK Maarianhaminaa. Hän on pelipaikaltaan keskuspuolustaja.


title: Ivan Tatomirović

text: Tatomirović on Belgradin Punaisen tähden kasvatti. Hän siirtyi seuran junioreista kaudeksi 2008–2009 Serbian toiseksi korkeimmalla sarjatasolla pelanneen FK Sremin riveihin. Tatomirović edusti joukkuetta kolmen ja puolen vuoden ajan ennen siirtymistään Bosnian pääsarjaan ja FK Sarajevoon talvella 2012. Hän vakiinnutti heti paikkansa avauskokoonpanossa ja oli mukana voittamassa Bosnian cup-mestaruutta kaudella 2013–2014 ja Bosnian mestaruutta 2014–2015. Tatomirović toimi myös joukkueensa kapteenina. Joulukuussa 2015 hänen sopimuksensa Sarajevon kanssa purettiin yhteisymmärryksessä.


title: Ivan Tatomirović

text: Helmikuussa 2016 Tatomirović solmi yksivuotisen sopimuksen vuoden jatko-optiolla Veikkausliigassa pelaavan Helsingin Jalkapalloklubin kanssa.


title: Indigo (ooppera)

text: Indigo on Perttu Kivilaakson ja Eicca Toppisen kaksinäytöksinen ooppera. Sen englanninkielisen libreton on kirjoittanut Sami Parkkinen. Teoksen kantaesitys oli Suomen Kansallisoopperassa 22. tammikuuta 2016.


title: Ojalammi

text: Ojalammi eli Ojalampi on Pirkanmaalla Parkanossa Laholuoman kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Ojalammi on osa Laholuoman valuma-aluetta.


title: Ojalammi

text: Lammen pituus on 400 metriä, leveys 250 metriä ja sen pinta-ala on 7,7 hehtaaria. Se sijaitsee Puurokeitaalla luonnonsuojelualueella siten, että vain lammen itäranta ei kuulu suojeluun. Lampeen laskee kolme lyhyttä pelto- ja metsäojaa. Lammen laskuojan luusua sijaitsee sen lounaisrannassa. laskuoja on kaivettu suo-oja, joka virtaa kaksi kilometriä ennen muuttumistaan luontaiseksi puroksi (luoma). Tässä vaiheessa sitä kutsutaan jo Laholuomaksi. Rantaviivan pituus on 1,1 kilometriä. Pohjois- ja etelärannat ovat avosuota ja muuta rannat ovat kermejä sisältää rämettä. Itäpuolella sijaitsee maatila, jonka pellot ulottuvat lammen lähelle. Peltojen ja rannan välissä on kuitenkin pari vapaa-ajan asuntoa. Niille johtaa tiet yhdystieltä 13247, joka yhdistää Suomijärven ja Laholuoman kylät.


title: Ojalammi

text: Lampi on 574 hehtaaria laajan Puurokeidas-Hannankeitaan Natura 2000-alueen (FI0336006) ainoa vesistö.


title: Ojalammi

text: Vanhoissa 1800-luvun pitäjänkartoissa sitä kutsuttiin "Ojajärveksi".


title: Pohorje 2

text: Pohorje 2 on laskettelurinne Mariborsko Pohorje Ski Resortissa Mariborissa Sloveniassa.


title: Pohorje 2

text: Pohorje 2 -rinne muodostuu Mariborski Slalom -rinteestä ja Miranova Proga A -rinteen Radvanje -alaosasta.


title: Pohorje 2

text: Pohorje 2 tunnetaan vuosittain järjestettävästä Golden Fox -kilpailusta. Kilpailut kuuluvat yleensä alppihiihdon maailmancupin naisten suurpujottelu- ja pujottelucupiin.


title: Aimo Tietäväinen

text: Aimo Antero Tietäväinen (6. heinäkuuta 1937 Suistamo) on suomalainen matemaatikko. Hän oli Turun yliopiston matematiikan professori 1968–2000. Hänen tutkimuskohteitaan olivat kunta-, luku- ja koodausteoria.


title: Aimo Tietäväinen

text: Tietäväinen väitteli Turun yliopistosta 1965. Sen jälkeen hän toimi matematiikan assistenttina Turun yliopistossa 1962–1967, matematiikan apulaisprofessorina Tampereen teknillisessä korkeakoulussa 1967–1968 ja Turun yliopistossa 1968–1971 sekä matematiikan professorina Tampereen teknillisessä korkeakoulussa 1971–1972 ja Turun yliopistossa 1972–2000.


title: Sergěj Ingr

text: Jan Sergěj Ingr (2. syyskuuta 1894–17. kesäkuuta 1956) oli tšekkoslovakialainen kenraali. Hän otti osaa ensimmäiseen maailmansotaan ja sitä seuranneisiin konflikteihin. Natsi-Saksan miehitettyä Tšekkoslovakian Ingr johti vastarintaliikettä Määrin alueella ja toimi myöhemmin pakolaishallituksen puolustusministerinä. Vuonna 1944 hänestä tuli esikuntapäällikkö, mutta hänet erotettiin Neuvostoliiton painostuksesta vuonna 1945 ja päätyi lopulta asumaan ulkomaille. Ingr kuoli Pariisissa vuonna 1956.


title: Sergěj Ingr

text: Ingr syntyi Vlkošissa 2. syyskuuta 1894. Vuonna 1914 hän ilmoittautui vapaaehtoisena Itävalta-Unkarin armeijaan ja jäi lokakuussa 1015 Venäjän armeijan joukkojen vangiksi. Toukokuussa 1916 Ingr liittyi aluksi serbialaiseen vapaaehtoisdivisioonaan ja seuraavan vuoden tammikuussa Tšekkoslovakian legioonaan. Myöhemmin hän matkusti Murmanskista Yhdistyneeseen kuningaskuntaan ja sieltä Ranskaan liittyäkseen länsirintamalle muodostettaviin vapaaehtoisjoukkoihin. Vapaaehtoisjoukko osallistui taisteluihin länsirintamalla ja palasi sittemmin Tšekkoslovakiaan. Vuonna 1919 Ingr otti osaa taisteluihin Puolaa vastaan Sleesian rajalla, sekä Unkarin kommunisteja vastaan Slovakiassa. Sotien lopulta päätyttyä Ingr liittyi Tšekkoslovakian armeijaan.


title: Sergěj Ingr

text: Ingr opiskeli esikuntatehtäviin ensin Prahassa ja sitten Pariisissa. Vuonna 1931 hänestä tuli rykmentin komentaja, vuonna 1934 hänet ylennettiin prikaatinkenraaliksi ja vuonna 1938 kenraalimajuriksi. Vuodesta 1936 hän toimi kolmannen armeijakunnan komentajana Brnossa ja oli armeijakunnan johtotehtävissä myös liikekannallepanon aikana vuonna 1938. Ingr vastusti Münchenin sopimusta ja oli vastarintaliikkeen johdossa Määrin alueella. Vuonna 1939 hän matkusti Ranskaan, jossa oltiin muodostamassa tšekkoslovakialaisia yksiköitä. Ranska antautui kuitenkin Saksalle ja Ingr pakeni Yhdistyneeseen kuningaskuntaan. Vuosien 1940 ja 1944 välillä Ingr toimi Tšekkoslovakian pakolaishallituksen puolustusministerinä ja syyskuussa 1944 hänestä tuli esikuntapäällikkö ja näin hän toimi myös Neuvostoliitossa olleiden tšekkiyksiköiden komentajana. Yhdessä Heliodor Píkan kanssa Ingr yritti järjestää tukea Slovakian kansannousulle, mutta Neuvostoliitto päätti olla tukematta kapinallisia.


title: Sergěj Ingr

text: Huhtikuussa 1945 Ingr erotettiin tehtävistään esikuntapäällikkönä Neuvostoliiton painostuksen takia. Hän palasi Prahaan, mutta hänen ei sallittu jatkaa töitään armeijassa poliittisten syiden takia. Lokakuussa 1947 presidentti Edvard Beneš teki hänestä maan Alankomaiden lähettilään. Helmikuun 1948 vallankaappauksen jälkeen Ingr erosi tehtävistään ja jäi maanpakoon. Hän asui ensin Yhdistyneessä kuningaskunnassa ja sittemmin Yhdysvalloissa, jossa hän työskenteli kenraali František Moravecin kanssa. Ingr kuoli Pariisissa 17. kesäkuuta 1956.


title: Katri Luostarinen

text: Kerttu Katri Luostarinen (28. tammikuuta 1915 Kerimäki – 15. elokuuta 1991 Helsinki) oli maisema-arkkitehti ja apulaisprofessori, joka kehitti maisemasuunnittelun tutkimusta ja opetusta Suomessa laaja-alaisesti ja toteutti useita eri suunnittelukohteita.


title: Katri Luostarinen

text: Maalaiskotiin Kerimäellä syntyneen Luostarisen molemmat vanhemmat olivat kansanedustajia, Alpo Luostarinen ja Aino Luostarinen. Tultuaan ylioppilaaksi 1935 Luostarinen opiskeli ensin maa- ja metsätaloutta Helsingin yliopistossa, mutta siirtyi sitten Berliiniin opiskelemaan puutarha-alaa. Sota keskeytti opinnot, mutta valmistuttuaan Suomessa hän palasi 1942 takaisin Saksaan ja päätti opintonsa siellä vuonna 1944 professori H. F. Wiepking-Jürgensmannin johdolla, joka oli laaja-alaisen maisemasuunnittelun edelläkävijöitä. Työurallaan Luostarinen suunnitteli muun muassa kotipuutarhoja, sankarihauta-alueita, hautausmaita, asuinalueiden ympäristöjä ja katuistutuksia. Hän oli vuonna 1946 perustajajäseniä Suomen Puutarha-arkkitehdit -yhdistyksessä ja mukana perustamassa maisema-arkkitehtien suomalaista ammattijärjestöä. Luostarinen vaikutti merkittävästi tutkimustyön ja opetustoiminnan kautta, hän oli ensimmäinen maisemasuunnittelun opettaja Teknillisessä korkeakoulussa vuodesta 1969. Toisaalta hän julkaisi alaltaan myös laajemmalle yleisölle, kuten teoksen "Puutarha ja maisema" vuonna 1951. Omalla pientilallaan Siuntiossa Luostarinen paneutui henkilökohtaisesti viljely- ja ekosysteemien kehittämiseen.


title: Peter Tigerstedt

text: Peter Magnus Alexander Tigerstedt (s. 8. joulukuuta 1936 Helsinki) on suomalainen kasvinjalostustieteilijä. Hän oli Helsingin yliopiston kasvinjalostustieteen professori 1970–1999 ja metsänjalostustieteen apulaisprofessori 1969-1979.


title: Peter Tigerstedt

text: Tigerstedt on tutkinut kasvien jalostusmahdollisuuksia geneettisen vaihtelun perusteella. Hän johti 1973–2000 Helsingin yliopistossa alppiruusujen ja atsaleojen jalostusohjelmaa yhteistyössä Arboretum Mustilan kanssa.


title: Peter Tigerstedt

text: Tigerstedt on Suomalaisen Tiedeakatemian jäsen vuodesta 1989. Hänen mukaansa on nimetty alppiruusulajike 'P. M. A. Tigerstedt'.


title: Peter Tigerstedt

text: Peter Tigerstedtin tytär on huilisti ja musiikkitoimittaja Eva Tigerstedt.


title: Peter Tigerstedt

text: Tigerstedt on myös radioamatööri 1950-luvulta lähtien tunnuksilla OH5NQ ja OH2BM.


title: Nathaniel Chalobah

text: Nathaniel Nyakie Chalobah (s. 12. joulukuuta 1994 Freetown, Sierra Leone) on englantilainen jalkapalloilija. Hän edustaa Italian Serie A:ssa pelaavaa Napolia, jossa hän on lainassa Englannin Valioliigassa pelaavasta Chelseasta. Pelipaikaltaan Chalobah on puolustava keskikenttäpelaaja.


title: Nathaniel Chalobah

text: Chalobah aloitti ammattilaisuransa Chelseassa, johon siirtyi Fulhamista vuonna 2005. Edustusjoukkueeseen hän nousi kesällä 2012. Chalobah pelasi kauden 2012–2013 lainalla Englannin mestaruussarjassa Watfordissa. Myös kauden 2013–2014 hän pelasi lainalla samassa sarjassa – syyspuoliskon Nottingham Forestissa ja kevätpuoliskon Middlesbroughissa.


title: Nathaniel Chalobah

text: Kaudella 2014–2015 Chalobah pelasi syyskauden lainalla Valioliigassa Burnleyssä, jossa pelasi ensimmäisen pääsarjaottelunsa 28. syyskuuta 2014 Burnleyn hävitessä West Bromwich Albionille vieraissa 0–4. Yhteensä Chalobah edusti seuraa neljässä liigaottelussa. Kevätkauden 2015 Chalobah pelasi lainalla mestaruussarjassa Readingissä.


title: Nathaniel Chalobah

text: Kaudeksi 2015–2016 Chelsea lainasi Chalobahin Italian Serie A:ssa pelaavaan Napoliin. Hän pelasi ensimmäisen Serie A -ottelunsa 6. tammikuuta 2016, kun Napoli voitti kotonaan Torinon 2–1.


title: Joel Kwiatkowski

text: Joel Kwiatkowski (s. 22. maaliskuuta 1977 Saskatoon, Saskatchewan, Kanada) on kanadalainen entinen jääkiekkopuolustaja. Eliteprospects.com -sivuston Ulf Anderssonin mukaan hän oli pelityyliltään hyökkäävä puolustaja, joka pelasi hyvää kiekollista peliä ja oli hyvä syöttämään. Kwiatkowski pelasi urallaan NHL:ssä yhteensä 282 runkosarja- ja kuusi playoff-ottelua tehopistein 16+29=45 ja keräten 247 jäähyminuuttia. Hän pelasi urallaan myös Venäjällä, Sveitsissä ja Ruotsissa. Kwiatkowski oli voittamassa myös MM-hopeaa vuonna 2009. Nykyään hän toimii ECHL-joukkue Kalamazoo Wingsin apuvalmentajana.


title: Joel Kwiatkowski

text: Kwiatkowski siirtyi Saskatchewanin paikallisista juniorisarjoista WHL-junioriliigan Tacoma Rocketsiin kaudeksi 1994–1995. Kaudeksi 1995–1996 seura muutti Brittiläisen Kolumbian Kelownaan ja muutti nimensä Kelowna Rocketsiksi. Kesken kauden Kwiatkowski siirtyi kuitenkin Prince George Cougarsiin. Kauden jälkeen Dallas Stars varasi hänet kahdeksannella kierroksella 194. pelaajana . Kaudella 1996–1997 Kwiatkowski oli Cougarsin tehokkain puolustaja ja kolmanneksi paras pistemies tehoilla 16+36=52. Hänet valittiin kauden päätteeksi WHL:n itäisen konferenssin toiseen tähdistökentälliseen. Viimeiselle WHL-kaudellaan 1997–1998 Kwiatkowski oli Cougarsin tehokkain puolustaja tehoilla 21+43=64, joilla hän sijoittui liigan puolustajien pistepörssissä viidenneksi. Kwiatkowski valittiin kauden päätteeksi sekä WHL:n itäisen konferenssin ensimmäiseen että koko CHL:n kolmanteen tähdistökentälliseen.


title: Joel Kwiatkowski

text: Kwiatkowski ei tehnyt missään vaiheessa sopimusta hänet varanneen Dallas Starsin kanssa. Kesäkuussa 1998 hän teki vapaana agenttina tulokassopimuksen Mighty Ducks of Anaheimin kanssa. Hän pelasi kaksi seuraavaa kautta kokonaan AHL-joukkue Cincinnati Mighty Ducksissa, jossa tulokaskausi 1998–1999 toi 80 runkosarjaottelussa tehot 12+21=33. Kwiatkowski oli joukkueen eniten maaleja tehnyt puolustaja. Kesäkuussa 2000 Mighty Ducks kauppasi hänet Ottawa Senatorsiin vaihdossa Patrick Traverseen. Kwiatkowski pelasi kauden 2000–2001 pääosin IHL-joukkue Grand Rapids Griffinsissa. Hän debytoi kauden aikana myös NHL:ssä ja pelasi Senatorsissa neljä runkosarjaottelua tehden yhden maalin. Heinäkuussa 2001 Kwiatkowski teki vuoden mittaisen jatkosopimuksen Senatorsin kanssa. Kaudella 2001–2002 hän pelasi Griffinsissä suurimmaksi osaksi AHL:ää ja oli joukkueen tehokkain puolustaja Travis Richardsin kanssa tehoilla 8+21=29. Kwiatkowski pelasi kauden aikana 11 NHL-ottelua ilman tehopisteitä.


title: Joel Kwiatkowski

text: Kaudella 2002–2003 Kwiatkowski murtautui NHL:ään. Hän pelasi alkukaudella Senatorsissa 20 NHL-ottelua tehden kaksi syöttöpistettä sekä vain yhden ottelun seuran uudessa farmijoukkue Binghamton Senatorsissa, AHL:ssä. Tammikuussa 2003 Ottawa kauppasi Kwiatkowskin Washington Capitalsiin vaihdossa kesän yhdeksännen kierroksen varausvuoroon. Hän pelasi loppukauden kokonaan Capitalsin NHL-joukkueen vahvuudessa tehden 34 runkosarja- ja kuudessa playoff-ottelussa kolme syöttöpistettä. Syyskuussa 2003 Kwiatkowski teki vuoden mittaisen ja 450 000 dollarin arvoisen jatkosopimuksen joukkueen kanssa. Kaudella 2003–2004 hän teki NHL:n yhden kauden piste-ennätyksensä tehtyään 80 runkosarjaottelussa tehot 6+6=12.


title: Joel Kwiatkowski

text: Heinäkuussa 2004 Kwiatkowski teki vapaana agenttina kaksivuotisen sopimuksen Florida Panthersin kanssa. Hän pelasi kauden 2004–2005 kokonaan AHL:ssä vuoksi. Kwiatkowski aloitti kautensa Panthersin farmijoukkue San Antonio Rampagessa, jonka tehokkain puolustaja ja kolmanneksi paras pistemies hän oli kauden päätteeksikin tehtyään 64 runkosarjaottelussa 13+19=32. Maaliskuussa 2005 Panthers lainasi Kwiatkowskin loppukaudeksi toiseen AHL-seuraan, St. John's Maple Leafsiin. Hän teki runkosarjassa yhteensä tehot 20+25=45, joilla Kwiatkowski voitti koko AHL:n puolustajien maalipörssin ja jakoi puolustajien pistepörssin kahdeksannen sijan kolmen muun pelaajan kanssa. Elokuussa 2005 Kwiatkowski teki kaksivuotisen jatkosopimuksen Panthersin kanssa.


title: Joel Kwiatkowski

text: Työsulun jälkeen Kwiatkowski pelasi kauden 2005–2006 kokonaan Panthersin NHL-joukkueen vahvuudessa ja sivuutti NHL:n yhden kauden piste-ennätystään tehoilla 4+8=12. Kesken kauden 2006–2007, NHL:n siirtotakarajalla helmikuussa 2007 seura kauppasi hänet Pittsburgh Penguinsiin vaihdossa kesän neljännen kierroksen varausvuoroon. Kwiatkowski mahtui loppukaudella vain yhteen NHL-otteluun. Elokuussa 2007 hän teki vapaana agenttina vuoden mittaisen sopimuksen Atlanta Thrashersin kanssa. Kwiatkowski pelasi kautensa kuitenkin pääosin seuran farmijoukkue Chicago Wolvesissa, jonka varakapteeniksi hän nousi. Kwiatkowski oli tehoilla 21+29=50 joukkueen tehokkain puolustaja. Hän voitti AHL:n puolustajien maalipörssin ja sijoittui puolustajien pistepörssissä neljänneksi. Kwiatkowski voitti myös Wolvesin sisäisen tehotilaston lukemalla +23. Hän jakoi koko AHL:n kevään 2008 pudotuspelien tehotilaston voiton joukkuetoverinsa Jason Krogin kanssa lukemalla +13. Kwiatkowski pelasi kauden aikana myös ssa. Hän voitti kauden päätteeksi Calder Cupin ja valittiin AHL:n toiseen tähdistökentälliseen. Kwiatkowski pelasi kauden aikana Thrashersissa 18 NHL-ottelua tehden viisi syöttöpistettä.


title: Joel Kwiatkowski

text: Kwiatkowski siirtyi kaudeksi 2008–2009 KHL-joukkue Severstal Tšerepovetsiin. Hän oli tehoilla 13+13=26 joukkueen toiseksi paras maalintekijä Juri Trubatšovin jälkeen ja jakoi joukkueen sisäisen pistepörssin kolmannen sijan Josef Strakan ja Sergei Soinin kanssa. Heinäkuussa 2009 Kwiatkowski teki uuden NHL-sopimuksen Atlanta Thrashersin kanssa, mutta hän palasi kaudeksi 2009–2010 kuitenkin KHL:ään ja siirtyi SKA Pietarin riveihin. Hän sijoittui 147 minuutillaan liigan jäähypörssissä neljänneksi.


title: Joel Kwiatkowski

text: Kaudeksi 2010–2011 Kwiatkowski siirtyi Sveitsin National League A:n SC Berniin. Hän oli yhdeksällä osumallaan joukkueen eniten maaleja tehnyt puolustaja Travis Rochen kanssa, kuten myös seuraavalla kaudella 2011–2012 yksin kahdeksalla osumallaan. Bern eteni kevään 2013 pudotuspeleissä aina NLA:n finaaleihin, mutta mestaruuden vei kuitenkin ZSC Lions otteluvoitoin 4–3. Kaudeksi 2012–2013 Kwiatkowski siirtyi Fribourg-Gottéronin paitaan. Hän jakoi NLA:n puolustajien maalipörssin voiton HC Luganon Ilkka Heikkisen kanssa 14 osumallaan. Kwiatkowski sijoittui puolustajien pistepörssissä yhdeksänneksi. Hän eteni Gottéronin kanssa finaaleihin, mutta mestaruuden vei kuitenkin Kwiatkowskin entinen seuran SC Bern otteluvoitoin 4–2. Kaudella 2013–2014 hän oli Gottéronin tehokkain puolustaja tehoilla 5+17=22 ja sijoittui NLA:n puolustajien pistepörssissä seitsemänneksi. Kwiatkowski voitti myös joukkueensa sisäisen tehotilaston lukemalla +21. Helmikuussa 2014 hän teki kaksivuotisen jatkosopimuksen Gottéronin kanssa.


title: Joel Kwiatkowski

text: Kaudella 2014–2015 Kwiatkowski joutui Gottéronissa kohun keskelle 1. marraskuuta 2014 HC Ambrì-Piottaa vastaan pelatun ottelun jälkeisestä käytöksestään. Hän otti jo Gottéronin 4-3-voittomaalikilpailutappioon päättyneen ottelun aikana sanallisesti yhteen vastustajoukkueen kannattajien kanssa ja näytti heille keskisormea. Ottelun jälkeen Ambrì-Piottan kannattajat saapuivat huutelemaan Gottéronin bussin edustalle, jolloin Kwiatkowski nousi bussista ja nosti vastustajajoukkueen kannattajista 15-vuotiaan pojan vaatteista aitaa vasten. Silminnäkijän mukaan hän huusi pojalle usean kerran "I fucking kill you!" (). Kwiatkowski itse kertoi tapahtuneesta:


title: Joel Kwiatkowski

text: Sveitsin jääkiekkoliiton kurinpitoelin otti Kwiatkowskin tapauksen käsittelyynsä. Gottéron teki puolestaan valituksen puutteellisista turvatoimista ottelussa. Lopulta Kwiatkowskille määrättiin 800 frangin suuruinen sakkorangaistus.


title: Joel Kwiatkowski

text: Kwiatkowski ei pelannut Gottéronissa enää toista sopimuskauttaan, vaan siirtyi kaudeksi 2015–2016 vuoden mittaisella sopimuksella Ruotsin SHL-liigassa pelaavan MODO Hockeyn riveihin. Joukkue putosi kauden päätteeksi kuitenkin HockeyAllsvenskaniin. Kwiatkowskin pelaajaura päättyi kevääseen 2016.


title: Joel Kwiatkowski

text: Kwiatkowski edusti Kanadaa MM-kilpailuissa vuonna 2009, jolloin hän voitti hopeaa. Kwiatkowski oli joukkueen ainoa NHL:n ulkopuolelta joukkueeseen valittu pelaaja. Hän pelasi myös Spengler Cupissa vuosina 2008, 2010, 2011, 2013 ja 2014. Kwiatkowski eteni kahdessa ensimmäisessä turnauksessa Kanadan kanssa finaaliin, mutta joukkue hävisi kummallakin kerralla.


title: Joel Kwiatkowski

text: Kwiatkowski nimettiin kaudeksi 2016–2017 ECHL-joukkue Kalamazoo Wingsin apuvalmentajaksi.


title: Karaoke Remix Vol. I

text: Karaoke Remix Vol. I on saksalaisen heavy metal -yhtye Helloweenin kokoelma-albumi. Se julkaistiin vain Japanissa.


title: Bahrainin Grand Prix 2016

text: Bahrainin Grand Prix 2016 oli Formula 1 -sarjan toinen osakilpailu kaudella . Osakilpailu ajettiin 3. huhtikuuta 2016 Bahrain International Circuitilla Sakhirissa Bahrainissa.


title: Bahrainin Grand Prix 2016

text: Kyseessä oli historian kahdestoista Bahrainin Grand Prix. Kilpailussa ajettiin 57 kierrosta ja sen yhteispituus oli 308,238 kilometriä.


title: Bahrainin Grand Prix 2016

text: McLarenin Fernando Alonso ei saanut FIA:n lääkäreiltä lupaa osallistua kilpailuviikonloppuun murtuneiden kylkiluiden vuoksi. Alonson korvasi belgialainen Stoffel Vandoorne.


title: Bahrainin Grand Prix 2016

text: Renault'n Jolyon Palmer ei lähtenyt kilpailuun hydrauliikkaongelmien vuoksi. Paalupaikalta kauden toiseen osakilpailuun starttasi Lewis Hamilton. Kakkosruudusta kilpailuun lähti hänen tallikaverinsa Nico Rosberg. Kolmosruutuun aika-ajoissa yltänyt Sebastian Vettel keskeytti lämmittelykierroksella moottorin hajottua. Lähdössä Rosberg nousi Hamiltonin ohi kärkeen. Kuudennesta ruudusta lähtenyt Valtteri Bottas nousi pääsuoralla kolmanneksi ja osui Hamiltoniin ensimmäisessä mutkassa. Bottas sai kolarista varikon läpiajorangaistuksen.


title: Bahrainin Grand Prix 2016

text: Toisen kierroksen alussa Sergio Pérez törmäsi Carlos Sainziin, jolta puhkesi oikea takarengas. Myöhemmin Sainz joutui keskeyttämään kilpailun kolarivaurioihin. Kimi Räikkönen nousi sija kerrallaan ylöspäin toiseksi Nico Rosbergin johtaessa kilpailua. Ensimmäisellä kierroksella kolaroinut Hamilton nousi kolmanneksi. Haasin Esteban Gutiérrez keskeytti kilpailun jarruvikaan ajettuaan pistesijoista. Daniil Kvjat nousi pieleen menneen aika-ajon jälkeen ylöspäin. Lopussa hän taisteli sijoituksista Williamsin kuljettajien kanssa. Kvjat oli lopulta nopeampi ja oli maalissa seitsemäs.


title: Bahrainin Grand Prix 2016

text: Bahrainin GP:n voittoon ajoi Nico Rosberg, jolle voitto oli kauden toinen ja viides peräkkäinen edellinen kausi huomioiden. Toiseksi ajoi Kimi Räikkönen, joka kipusi Bahrainissa kahdeksannen kerran palkintokorokkeelle ja ensimmäistä kertaa tällä kaudella. Lewis Hamilton ajoi kolmanneksi. Valtteri Bottas oli maalissa yhdeksäs. Stoffel Vandoorne ajoi F1-debyytissään pistesijalle kymmenenneksi.


title: Joutsenlammi (Parkano)

text: Joutsenlammi eli Joutsenlampi on Pirkanmaalla Parkanossa Laholuoman kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Joutsenlammi on osa Laholuoman valuma-aluetta.


title: Joutsenlammi (Parkano)

text: Lammen pituus on 450 metriä, leveys 200 metriä ja sen pinta-ala on 7,1 hehtaaria. Se sijaitsee Kartiskanevan itäpuolella Joutsenlamminkankaan länsipuolella painanteessa, jonka suota kutsutaan Paharämäkäksi. Lammen ympärillä suot ovat ojittamattomia, mutta siihen on siitä huolimatta johdettu yksi suo-oja pohjoisesta. Lammen oma laskuoja lähtee lounaisrannasta ja yhtyy virtaa Kartiskanevan eteläreunaa kääntyen lopuksi etelään. Siellä se laskee suurempaan Koivulammiin, jonka kautta vedet jatkavat Koivuluomaan, joka yhtyy Laholuomaan Laholuoman kylän eteläpuolella. Rantaviivan pituus on 1,1 kilometriä. Itä- ja länsirannat ovat kangasmetsää, mutta pohjois- ja etelärannat suota. Kaakossa ranta muodostaa pienen avosuon kaistaleen. Rannoille ei ole rakennettu mitään, mutta järven eteläpään ohi kulkee metsäautotie, jolle pääsee yhdystieltä 13247.


title: Joutsenlammi (Parkano)

text: Vanhassa 1800-luvun pitäjänkartassa "Joutsenlampi" oli autio, mutta sinne oli raivattu heinäntekoa varten niittyjä. Lammen lounaiskulma ja luusua olivat niittyä. Samoin oli lähes yhtenäinen ja kapea alue Joutsenlammesta Koivulampeen niittyä. Se on soveltunut tarkoitukseen, sillä kevättulvat valuivat tuona alueen läpi. Nykyään entisten niittyjen kohdalla kulkee kaivettu oja.


title: Joutsenlammi (Parkano)

text: Joutsenlampi ei ollut vielä vuoden 1959 painetussa peruskartassa laskuomaa, mutta soiden ojitusten edettyä sille kaivettiin sellainen ja se on piirretty näkyviin vuoden 1982 karttaan. Silloin sen nimi kirjoitettiin "Joutsenlammi".


title: Karaoke Remix Vol. II


title: Roman Nikitenko

text: Roman Dmitrijevitš Nikitenko (, s. 10. tammikuuta 1989 Krasnoturjinsk) on valkovenäläis-venäläinen jääpalloilija, pelipaikaltaan hyökkääjä. Hän edustaa Moskovan Dynamoa.


title: Roman Nikitenko

text: Nikitenkon kasvattajaseura on Majak, Krasnoturjinsk, missä hän pelasi kauteen 2008 asti. Sen jälkeen hän on pelannut seitsemän kautta HK Murman Murmanskissa. Syksyllä 2015 hän siirtyi Venäjään pääsarjassa pelaavan Moskovan Dynamon riveihin.


title: Roman Nikitenko

text: Nikitenko edusti kahden passin miehenä vuoden 2016 MM-kisoissa Valko-Venäjää.


title: Sarlin Group

text: Sarlin-yhtymä (Sarlin Group Oy Ab) on teolliseen paineilmaan, automaatioon ja energiateknologiaan erikoistunut perheyritys, jonka pääkonttori sijaitsee Vantaan Kaivokselassa. Yhtiön on perustettu vuonna 1932.


title: Sarlin Group

text:
Yhtymään kuuluvat "Beamex Oy Ab" ja "Sarlin Oy Ab". Metallivalmistuksen teollisuusuuneihin erikoistunut "Sarlin Furnaces Oy Ab" myytiin osakevaihdolla ruotsalaiselle pääomasijoitusyhtiölle tammikuussa 2018.
Vuoden 2018 maaliskuussa Sarlin-yhtymän konsernijohtajana ja hallituksen puheenjohtajana oli Patrik Vikström (s. 1958). Yhtymän toimitusjohtajana oli Fredrik Wikström (s. 1965). Suuruusluokkaa puolet konsernin liikevaihdosta vuonna 2016 tehneen Sarlin Oy:n toimitusjohtajana toimi Kari Jäminki. Patrik Wikströmiä ennen yhtymän hallitusta johti hänen äitinsä Margaretha Sarlin-Wikström, joka on perheyhtiön perusteneen vuorineuvos Erik Sarlinin tytär.
Vuonna 2016 konsernin liikevaihto oli 63,45 miljoonaa euroa ja nettotulos 2,42 miljoonaa euroa. Yhtymän henkilöstöön kuului 272 ihmistä.


title: Anja Tiilikainen-Piimies

text: Anja Salli Kaarina Tiilikainen-Piimies, myös Anja S. Tiilikainen (6. toukokuuta 1934 Helsinki – 22. helmikuuta 2010 Helsinki) oli suomalainen lääkäri ja professori.


title: Anja Tiilikainen-Piimies

text: Tiilikaisen vanhemmat olivat rakennusmestari Jaakko Tiilikainen ja Anna Eliisa Lepistö. Hän tuli ylioppilaaksi Kallion yhteiskoulusta 1956 ja valmistui lääketieteen lisensiaatiksi 1960. Tiilikainen väitteli reumaserologiasta 1963. Oltuaan Yhdysvalloissa Duken yliopistossa hän toi Suomeen munuaisten kudossopeutuvuustestit, ja sen jälkeen voitiin munuaissiirtoja tehdä muiltakin kuin lähisukulaisilta. Hän kartoitti 1970 Sevettijärven kolttien geeniperimää ja luennoi sen jälkeen aiheesta kansainvälisissä kongresseissa. Hän oli Medisiinari-lehden toimitussihteeri ja päätoimittaja. Tiilikainen oli Oulun yliopiston kliinisen mikrobiologian ja immunologian professori 1978–1998 ja oli viran ensimmäinen haltija. Tiilikainen tutki tukikudosten sairauksiin liittyvää immunologiaa ja veren perinnöllisiä ominaisuuksia. Hän aloitti kudossiirtoja valmistelevat immunologiset sopeutuvuuskokeet Suomessa.


title: Goniopholis

text: Goniopholis oli melko pieni krokotiilimainen arkosauri joka eli Pohjois-Amerikan ja Euraasian joissa ja järvissä noin 150-140 miljoonaa vuotta sitten. Se oli yleinen näky myöhäiseltä jurakaudelta varhaiselle liitukaudelle. Se oli kaikkiruokainen ja saalisti vedessä eläviä ja juomaan tulevia eläimiä, mutta myös kasveja. "Goniopholiksella" oli vahva ja kapea kuono, neljä jalkaa ja panssari kuten nykyisillä krokotiileillä ja alligaattoreilla. Se olikin nykyisten krokotiilieläinten melko suora kantamuoto.


title: Kiinan Grand Prix 2016

text: Kiinan Grand Prix 2016 oli Formula 1 -sarjan kolmas osakilpailu kaudella 2016. Osakilpailu ajettiin 17. huhtikuuta 2016 Shanghai International Circuit -radalla Shanghaissa Kiinassa.


title: Kiinan Grand Prix 2016

text: Osakilpailu oli historian kolmastoista Kiinan Grand Prix. Kilpailussa ajettiin 56 kierrosta ja kokonaismatka oli 305,066 kilometriä.


title: Kiinan Grand Prix 2016

text: Perjantain ensimmäisessä harjoitussessiossa Williamsin Felipe Massa kärsi kahdesti rengasrikon. Molempina kertoina kyseessä oli vasemmanpuoleinen takarengas. Myös Renault’n Kevin Magnussenilta hajosi vasemmanpuoleinen takarengas.


title: Kiinan Grand Prix 2016

text: Toisessa harjoitusosiossa Esteban Gutiérrezin jarrut syttyivät tuleen. Gutiérrezilta jäi myös ensimmäiset vapaat harjoitukset väliin sähköongelmien vuoksi.


title: Kiinan Grand Prix 2016

text: Kauden kahdessa ensimmäisessä aika-ajossa käytetty pudotusformaatti hylättiin Bahrainin GP:n jälkeen sen saamaan negatiivisen kritiikin vuoksi. Kiinan GP:n aika-ajot ajettiin edellisen kauden formaatin mukaan.


title: Kiinan Grand Prix 2016

text: Pascal Wehrlein törmäsi pääsuoralla seinään ensimmäisessä aika-ajo-osiossa. Sessio keskeytettiin punaisella lipulla. Mercedeksen Lewis Hamilton ei saanut aika-ajoissa aikaa laisinkaan voimayksikön hajottua. Hamiltonin niskoille oli jo ennen viikonloppua langetettu viiden lähtöruudunrangaistus vaihdelaatikon vaihtamisesta. Nico Hülkenbergin vasen eturengas lähti irti toisen aika-ajon lopulla, joka aiheutti toisen punaisen lipun, eikä aika-ajoa enää jatkettu. Hülkenberg sai kilpailuun kolmen lähtöruudun rangaistuksen.


title: Kiinan Grand Prix 2016

text: Paalupaikalle ajoi Mercedeksen Nico Rosberg. Toiseen ruutuun ylsi Daniel Ricciardo, kolmanneksi Kimi Räikkönen, neljänneksi Sebastian Vettel ja viidenneksi Valtteri Bottas.


title: Kiinan Grand Prix 2016

text: Daniel Ricciardo nousi ensimmäisessä mutkassa kärkeen. Kimi Räikkönen valui ensimmäisen mutkan leveäksi ja palasi ajolinjalleen, jolloin Sebastian Vettel törmäsi häneen. Räikkönen menetti kolarissa etusiiven, ja Vettel etusiiven päätylevyn. Viimeisestä ruudusta lähtenyt Hamilton kolaroi Felipe Nasrin kanssa, menettäen niin ikään etusiipensä. Kolareista ei jaettu rangaistuksia. Kolmannella kierroksella Rosberg nousi takaisin kilpailun kärkeen ohittaen Ricciardon, jolta räjähti vasen takarengas. Turva-auto tuli radalle.


title: Kiinan Grand Prix 2016

text: Kilpailun voittoon ajoi Nico Rosberg, jolle voitto oli kuudes peräkkäinen. Toiseksi ajoi Sebastian Vettel ja kolmanneksi Daniil Kvjat. Kimi Räikkönen nousi kilpailussa lopulta viidenneksi. Valtteri Bottas tippui kymmenenneksi.


title: Kiinan Grand Prix 2016

text: Viidettä kertaa Formula 1 -historiassa kaikki kuljettajat ajoivat kilpailun maalin asti.


title: Saara Tikka

text: Saara Kyllikki Tikka, oik. "Malmqvist" (s. 1942 Ristiina) on suomalainen taidemaalari. Hän asuu Joensuun Hammaslahdessa. Hänen teostensa taustalla on luonto, jossa on eläimenmuotoisia satuhahmoja, ja niissä on aiheena ihmisen ja eläimen kontakti. Hän on myös tehnyt kirjankuvituksia. Hän on opiskellut Suomen taideakatemian koulussa 1963–1968.


title: Saara Tikka

text: Saara Tikan sisar on kirjailija Eeva Tikka.


title: Ferdinando Minoia

text: Ferdinando "Nando" Minoia (2. kesäkuuta 1884 Milano – 28. kesäkuuta 1940 Milano) oli italialainen autourheilija.


title: Ferdinando Minoia

text: Minoia voitti vuonna 1907 Brescian lähellä järjestetyn Coppa Florio -kilpailun. Vuoden 1926 Targa Floriossa Minoia sijoittui toiseksi Bugatti 35 T:llään. Seuraavana vuonna hän juhli voittoa yhdessä Giuseppe Morandin kanssa historian ensimmäisessä Mille Migliassa. Vuonna 1931 Minoia siirtyi uuteen Grand Prix -autoilun Euroopan-mestaruussarjaan. Hän saavutti kauden aikana yhden kakkos- ja yhden kolmossijan, ja juhli kauden päätyttyä historian ensimmäistä Grand Prix -autoilun Euroopan-mestaruutta.


title: Ferdinando Minoia

text: Minoia kuoli 56-vuotiaana synnyinkaupungissaan Milanossa.


title: Vjatšeslav Brattšenko

text: Vjatšeslav Valerjevitš Brattšenko (, s. 16. maaliskuuta 1978 Komsomolsk-na-Amure) on valkovenäläis-venäläinen jääpalloilija, pelipaikaltaan hyökkääjä. Hän on edustanut viimeksi kaudella 2011–12 HK Murman Murmanskia ja sen jälkeen Valko-Venäjän jääpallomaajoukkuetta.


title: Vjatšeslav Brattšenko

text: Brattšenkon kasvattajaseura on SKA Neftajanik, Habarovsk. Uransa hän on pelannut pääosin Venäjän Kauko-idän jääpalloseuroissa Vysšaja ligassa eli toiseksi korkeimmalla sarjatasolla. Viimeksi hän edusti kaudella 2012–13 HK Murman Murmanskia.


title: Vjatšeslav Brattšenko

text: Brattšenko edusti kahden passin miehenä vuoden 2016 MM-kisoissa Valko-Venäjää.


title: Matti H. Tikkanen

text: Matti Haakon August Tikkanen (28. marraskuuta 1915 Turku – 9. tammikuuta 1994 Espoo) oli suomalainen tekniikantutkija ja professori. Hän oli Teknillisen korkeakoulun metallurgian professori 1949–1978. Hänen tutkimuskohteensa oli metallien korroosio.


title: Matti H. Tikkanen

text: Tikkanen valmistui diplomi-insinööriksi Åbo Akademista 1938. Hän väitteli tohtoriksi Teknillisestä korkeakoulusta 1948. Hän oli Valtion lentokonetehtaan käyttöinsinööri Tampereella 1940–1945, Husqvarna vapenfabrikin laboratoriopäällikkö 1946–1949, Teknillisen korkeakoulun metallurgian professori 1949–1978 sekä Valtion teknillisen tutkimuslaitoksen metallurgisen laboratorion johtaja 1949–1961.


title: Archaía Eléftherna

text:
Archaía Eléftherna (; myös "Arhéa Eléftherna") on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Aiemmin kylä kuului Arkádin kuntaan ja vuodesta 2011 lähtien Réthymnon kunnan Arkádin kunnallisyksikköön. Kylä muodostaa oman kyläyhdyskuntansa (Τοπική Κοινότητα Αρχαίας Ελεύθερνας, "Topikí Koinótita Archaías Eléfthernas"). Kylän väkiluku on 115 (vuonna 2011).
Archaía Eléftherna sijaitsee kukkulalla Kreetan pohjoisosissa linnuntietä noin 29 kilometriä itäkaakkoon Réthymnon kaupungista. Kylän nimi, suomeksi ”Antiikin Eleutherna”, viittaa kylän alueella sijainneeseen antiikin aikaiseen Eleuthernan kaupunkiin. Eleuthernan arkeologinen alue sijaitsee nykyisen kylän sekä noin kilometrin luoteeseen sijaitsevan Eléfthernan kylän välisellä alueella. Se on seudun merkittävin nähtävyys. Vuoteen 1998 saakka kylä tunnettiin nimellä "Prinés", mutta antiikin aikaisen kaupungin löydyttyä se nimettiin uudelleen.


title: Archaía Eléftherna

text: Kylän muihin nähtävyyksiin kuuluu Kristus Vapahtajan ("Sotíros Chrístos") bysanttilainen kirkko 900-luvulta.


title: Archaía Kórinthos

text:
Archaía Kórinthos (; myös "Arhéa Kórinthos"), aiemmin Palaiá Kórinthos (Παλαιά Kόρινθος, myös "Paleá Kórinthos"), on Kreikan kylä, joka kuuluu hallinnollisesti Kórinthoksen kuntaan, Korinthian alueyksikköön ja Peloponnesoksen alueeseen. Kylän väkiluku on 1 939 (vuonna 2011).
Archaía Kórinthos sijaitsee noin kuusi kilometriä nykyisestä Kórinthoksen kaupungista lounaaseen. Se on samalla paikalla kuin antiikin Korintin kaupunki, ja tätä tarkoittaa myös kylän nykyinen nimi. Paikalla oli suuri maanjäristys vuonna 1858, jonka seurauksena kaupunki siirrettiin antiikin aikaiselta paikaltaan nykyiseen paikkaansa Korintinlahden rannalle. Nykyinen Archaía Kórinthoksen kylä on kehittynyt paikalle jääneestä asutuksesta.


title: Archaía Kórinthos

text: Antiikin Korintin arkeologinen alue sijaitsee aivan kylän keskustan vieressä sen lounaislaidalla. Yksittäisiä rauniokohteita on myös muualla kylän alueella. Arkeologisen alueen tunnetuin nähtävyys ovat Apollonin temppelin rauniot. Sen eteläpuolella sijaitsee agoran eli torin alue. Muihin nähtävyyksiin kuuluvat muun muassa teatterin, odeionin sekä Peirenen lähdekaivon rauniot. Alueen yhteydessä toimii Antiikin Korintin arkeologinen museo. Antiikin Korintin linnavuori Akrokorintti sijaitsee noin kaksi kilometriä kylästä etelälounaaseen.


title: Archaía Kórinthos

text: Archaía Kórinthos muodostaa myös laajemman kyläyhdyskunnan (Δημοτική Κοινότητα Αρχαίας Κορίνθου, "Dimotikí Koinótita Archaías Korínthou"), johon kuuluu varsinaisen Archaía Kórinthoksen kylän lisäksi Korintinlahden rannalla antiikin Korintin satamakaupungin Lekhaionin paikalla sijaitseva kylä Archaío Limáni. Koko yhdyskunnan väkiluku on 2 918.


title: Malmqvist

text: Malmqvist, Malmkvist tai Malmquist on muun muassa seuraavien henkilöiden sukunimi:


title: Ária

text: Ária () eli "Áreia" (Άρεια) on Kreikan kaupunki, joka sijaitsee noin kolme kilometriä Náfplion kaupungista itään ja on nykyisin käytännössä Náfplion esikaupunki. Se kuuluu hallinnollisesti Náfplion kuntaan, Argoliksen alueyksikköön ja Peloponnesoksen alueeseen. Kaupunki muodostaa oman kaupunkiyhdyskuntansa (Τοπική Κοινότητα Αρίας, "Topikí Koinótita Arías"). Kaupungin väkiluku on 3 376 (vuonna 2011).


title: Ária

text: Árian alueelta on löydetty mykeneläisaikaisia hautoja. Antiikin aikana paikalla oli muun muassa temppeli sekä akvedukti, joka johti alueen lähteistä vettä Nauplionin kaupunkiin eli nykyiseen Náfplioon. Varhaisin maininta paikannimestä Ária on vuodelta 1149 liittyen alueella toimivaan Áreian luostariin eli Eläväksitekevän lähteen ("Zoodóchos Pigí") luostariin, joka on edelleen alueen merkittävimpiä nähtävyyksiä. Se on rakennettu Árian antiikin aikaisen temppelin paikalle. Kaupungin kirkko vuodelta 1866 on omistettu Neitsyt Marian kuolonuneen nukkumiselle.


title: Aria (täsmennyssivu)

text: Aria voi viitata seuraaviin:


title: Ollako vai eikö, siinä pulma

text: “Ollako vai eikö, siinä pulma” (englanniksi "To be, or not to be, that is the question") on sitaatti William Shakespearen tragediasta Hamlet – Tanskan prinssi, 3. näytös, 1. kohtaus. Tällä lauseella näytelmän sankari Hamlet aloittaa kuuluisan monologinsa, jossa hän pohdiskelee kuolemanpelon aiheuttamaa kyvyttömyyttään päättäväiseen toimintaan. Vaikka hän tuntee myös voimakasta kuolemankaipuuta ja haluaisi lopettaa tuskansa ja nukkua pois, ei sekään ole mahdollista kuolemaan kätkeytyvän tuntemattoman hämmentäessä mieltä. Tämä ”valju epäröinti” tekee meistä pelkureita, joiden kaikki hankkeet valuvat tyhjiin, pohdiskelee Hamlet monologissaan.


title: Ollako vai eikö, siinä pulma

text: Hamletin yksinpuhelu on länsimaisen kulttuurin eräs siteeratuimmista kohtauksista. Sen ensimmäistä lausetta lainataan usein tilanteissa, joissa ollaan ihmiselämän eksistentiaalisten peruskysymysten ja vaikeiden ratkaisujen äärellä. Populaarikulttuurin kuvastoissa monologi on liitetty usein virheellisesti ns. hautausmaakohtaukseen (5. näytös 1. kohtaus), jossa Hamlet tarttuu edesmenneen hovinarri Yorickin pääkalloon lausuen: ”Voi Yorick parka! – Minä tunsin hänet…“.


title: Eléftherna

text:
Eléftherna () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Aiemmin kylä kuului Arkádin kuntaan ja vuodesta 2011 lähtien Réthymnon kunnan Arkádin kunnallisyksikköön. Kylä muodostaa oman kyläyhdyskuntansa (Τοπική Κοινότητα Ελευθέρνης, "Topikí Koinótita Elefthérnis"). Kylän väkiluku on 189 (vuonna 2011).
Eléftherna sijaitsee kukkulalla Kreetan pohjoisosissa linnuntietä noin 25 kilometriä itäkaakkoon Réthymnon kaupungista. Kylän nimi viittaa sen alueella sijainneeseen antiikin aikaiseen Eleuthernan kaupunkiin. Eleuthernan arkeologinen alue sijaitsee nykyisen kylän sekä noin kilometrin kaakkoon sijaitsevan Archaía Eléfthernan kylän välisellä alueella. Se on seudun merkittävin nähtävyys. Kylän muihin nähtävyyksiin kuuluvat sen bysanttilaisaikaiset kirkot.


title: Ollako vai eikö olla (täsmennyssivu)

text: Ollako vai eikö olla voi tarkoittaa seuraavia:


title: Órmos Athiniós

text: Órmos Athiniós (; myös Όρμος Αθηνιού, "Órmos Athinioú"), usein vain "Athiniós" (Αθηνιός), on Kreikan kylä, joka sijaitsee Thíran saarella Santorínin saariryhmässä. Se kuuluu hallinnollisesti Thíran kuntaan, Thíran alueyksikköön ja Etelä-Egean saarten alueeseen. Aiemmin kylä kuului Firán kuntaan ja vuodesta 2011 lähtien Thíran kunnan Firán kunnallisyksikköön. Kylä on osa Pýrgos Kallístiksen kyläyhdyskuntaa. Kylän väkiluku on 9 (vuonna 2011).


title: Órmos Athiniós

text: Athiniós on Thíran ja koko Santorínin pääsatama. Se sijaitsee noin seitsemän kilometriä etelään saaren pääkaupungista Firásta. Satama on tehty Santorínin kalderan puolelle, joten se on täytynyt sijoittaa paikkaan, jossa jyrkkään seinämään on ollut mahdollista tehdä serpentiinitie. Risteilyalukset ankkuroituvat yleensä kalderaan Firán edustalle, mutta autolautat ja muut reittilaivat rantautuvat Athiniókseen. Satama on Kykladien saariston vilkkaimpia, ja siitä on hyvät laivayhteydet Pireuksen satamaan; muille saariston saarille, kuten Íokselle, Párokselle ja Náxokselle; sekä Kreetalle ja myös Dodekanesiaan.


title: Órmos Athiniós

text: Suurin osa Athinióksen rakennuksista on satamaviranomaisten, laivayritysten tai matkatoimistojen rakennuksia, ja kylässä on vain vähän muuta toimintaa. Kylästä on bussiyhteydet eri puolille saarta.


title: Palaiópoli (Samothráki)

text:
Palaiópoli (; myös "Paleópoli") on Kreikan kylä, joka sijaitsee Samothrákin saarella. Se kuuluu hallinnollisesti Samothrákin kuntaan, Évroksen alueyksikköön ja Itä-Makedonian ja Traakian alueeseen. Kylän väkiluku on 36 (vuonna 2011).
Palaiópoli, ”Vanha kaupunki”, sijaitsee saaren luoteisrannikolla noin 3,2 kilometriä saaren pääkylästä Samothrákin kylästä pohjoiseen. Kylän nimi viittaa sen lähellä sijainneeseen antiikin Samothraken kaupunkiin. Sen arkeologinen kohde sijaitsee kylän itäpuolella nykyisellä Ágios Geórgioksen kukkulan alueella. Kukkulaa ympäröi noin 2,4 kilometriä pitkä muuri, josta on säilynyt osia. Myös kaupungin sataman rakenteista on jäänteitä meren pohjassa.


title: Palaiópoli (Samothráki)

text: Nykyisin kylä tunnetaan erityisesti sen ja antiikin Samothraken raunioiden välisellä alueella sijaitsevasta Suurten jumalten pyhäkön arkeologisesta alueesta. Pyhäkkö oli antiikin aikana merkittävä Samothraken mysteerikultin keskus. Arkeologisen alueen yhteydessä toimii Samothrákin arkeologinen museo. Muihin nähtävyyksiin kuuluvat genovalaisaikaisen 1400-luvulla rakennetun Gateluzin suvun linnan rauniot, joihin kuuluu kolme tornia. Yksi torneista on säilynyt suhteellisen hyvin.


title: Herbert Tillander

text: Herbert Erik Tillander (19. maaliskuuta 1909 Pietari – 30. huhtikuuta 2006 Helsinki) oli suomalainen pääkonsuli, hovijalokiviseppä ja toimitusjohtaja. Hän oli A. Tillander Oy:n toimitusjohtaja vuosina 1939–1974. Hän kehitti kansainvälisesti käytetyn timanttien arviointitaulukon.


title: Herbert Tillander

text: Herbert Tillanderin vanhemmat olivat jalokiviseppä Alexander Theodor Tillander (1870–1943) ja Edith Hildur Gallen. Suomalaistaustainen perhe muutti vallankumouksen jälkeen vuonna 1917 Pietarista Helsinkiin. Tillander kirjoitti ylioppilaaksi Helsingin ruotsalaisesta normaalilyseosta vuonna 1927 ja oli vuosina 1930–1933 harjoittelijana Tukholmassa, Frankfurtissa, Pariisissa ja Lontoossa. Hän suoritti kultasepän kisällintutkinnon vuonna 1933, gemmologian eli jalokiviopin tutkinnon vuonna 1935 Ison-Britannian gemmologisessa yhdistyksessä sekä vuonna 1937 Gemological Institute of Americassa Yhdysvalloissa, ja suomalaisen kultaseppämestarin tutkinnon vuonna 1949. Tillander oli perheyrityksessä johtajana vuodesta 1928 ja hänestä tuli toimitusjohtaja vuonna 1939. Yhtiö menestyi sodanjälkeisinä vuosikymmeninä arvokkaiden jalokivikorujen ja valtion tilaamien kunniamerkkien tuotannolla. Tillander osti vuonna 1948 ruotsalaisen hovihankkijan David Andersen & Co:n osake-enemmistön ja hän sai vuonna 1952 Ruotsin kuninkaan hovijalokivisepän arvon. Hän jäi vuonna 1974 eläkkeelle A. Tillander Oy:n toimitusjohtajan paikalta, mutta jatkoi vielä yhtiön johtokunnan puheenjohtajana.


title: Herbert Tillander

text: Tillander kehitti 1960-luvulla niin sanotun pohjoismaisen timanttinimikkeistön ja -luokituksen, koska Yhdysvalloissa kehitetyt luokitukset eivät täysin vastanneet paikallisia tarpeita. Hän tutki 1970-luvulta alkaen timantinhionnan historiaa ja julkaisi vuonna 1995 tutkimustyön tuloksena teoksen "Diamond Cuts in Historic Jewellery 1381–1910". Hän julkaisi myös muita jalokiviä käsitteleviä teoksia sekä sukututkimuksen "Torppa ja timantti: Tillanderin suvun kronikka" (1990).


title: Herbert Tillander

text: Tillander oli Suomen Kultaseppien Liiton hallituksen jäsen vuosina 1945–1959 ja varapuheenjohtaja 1957–1959, "Kultaseppien lehden" päätoimittaja 1950–1955 ja Helsingin Kultaseppäyhdistyksen puheenjohtaja 1942–1958. Hänen aloitteestaan perustettiin vuonna 1960 Suomen Gemmologinen Seura, jonka puheenjohtajana hän toimi vuosikymmenten ajan. Tillander oli myös Suomen rotarypiirin governor vuosina 1949–1950, Helsingin rotaryklubin presidentti ja Indonesian pääkonsuli vuosina 1961–1975.


title: Herbert Tillander

text: Herbert Tillanderin puoliso oli Dolly Malmström. Heidän tyttärensä on kultaseppä ja tutkija Ulla Tillander-Godenhielm.


title: Skaramagkás

text: Skaramagkás (; myös "Skaramangás", "Skaramagás") on Kreikan kylä, joka sijaitsee Eleusiinlahden rannalla Ateenan metropolialueen länsiosassa. Se kuuluu hallinnollisesti Chaïdárin kuntaan, Länsi-Ateenan alueyksikköön ja Attikan alueeseen. Kylän väkiluku on 1 255 (vuonna 2011).


title: Skaramagkás

text: Skaramagkás sijaitsee antiikin aikaisen Ateenasta Eleusiihin johtaneen Pyhän tien varrella. Joitakin osia tiestä on näkyvillä kylän lähellä. Nykyisinkin kylän läpi kulkee Ateenasta Kórinthokseen johtava valtatie. Kylän nähtävyyksiin kuuluu muun muassa Skaramagkásin Neitsyt Marian kuolonuneen nukkumisen nunnaluostari ("Moní Koimíseos Theotókou Skaramagká"). Kylässä toimii suuri telakka, Hellenic Shipyards.


title: Steíri

text:
Steíri (; myös "Stíri"), antiikin Stiris (, myös ), on Kreikan kylä, joka kuuluu hallinnollisesti Dístomo-Aráchova-Antíkyran kuntaan, Boiotian alueyksikköön ja Keski-Kreikan alueeseen. Aiemmin kylä kuului Dístomon kuntaan ja vuodesta 2011 lähtien Dístomo-Aráchova-Antíkyran kunnan Dístomon kunnallisyksikköön. Kylän väkiluku on 686 (vuonna 2011).
Steíri sijaitsee Helikon-vuoren eteläpäässä noin 450 metrin korkeudessa, noin neljä kilometriä kaakkoon Dístomosta ja noin 15 kilometriä länteen Livadeiásta.


title: Steíri

text: Antiikin ajan Stiriksen kaupunki kukoisti noin ajalla 550 eaa.–640 jaa. Siitä on säilynyt joitakin raunioita. Noin 175/135 eaa. kaupunki oli liitossa ("sympoliteia") rannikolla sijainneen Medeonin kaupungin kanssa. Se liitti kaupungit yhdeksi kaupunkivaltioksi.